Intervju - SAVA OSIGURANJE | Profit\nPočetna > Izdanja > Broj 120 > Intervju - SAVA OSIGURANJE\nSigurnost uz partnerski odnos\nNaše Društvo raspolaže adekvatnim nivoom tehničkih rezervi koje su na poslednji dan prošle godine iznosile 2,3 milijarde dinara, koliko je iznosila i bruto fakturisana premija za istu godinu. Raspoloživa margina solventnosti je 4,4 puta veća od zakonski propisane, što govori da smo Društvo koje ima jako visok nivo adekvatnosti kapitala. Takođe, naše višedecenijsko pozitivno iskustvo na srpskom tržištu osiguranja je jedna od prednosti koju uvek ističemo.\nZa magazin PROFIT govori g. Milorad Bosnić, predsednik Izvršnog odbora Sava neživotnog osiguranja.\n1.Sava Re Grupa ostvarila je rekordnu dobit u 2018. godini. Koliki udeo poslovnog uspeha pripada Sava neživotnom osiguranju i u kojim segmentima ste ostvarili najveći rast?\nNa osnovu nerevidiranih finansijskih izveštaja koje je objavila Sava Re Grupa, ostvarena je rekordna dobit od 43 miliona evra u 2018. godini. Takođe, Grupa je ostvarila i značajan rast ukupne premije, tako da je za 2018. godinu ona iznosila 546,3 miliona evra, što je za 5,6% više u odnosu na 2017. godinu. Naš doprinos uspehu Grupe stalno raste, iako naše učešće u ostvarenoj bruto premiji i rezultatu Grupe nije relativno visoko. Razlog tome je, pre svega, to što Sava Re Grupanajveći deo svojih prihoda ostvaruje na slovenačkom tržištu. Posmatrano u odnosu na tržište celog regiona gde Sava Re Grupa posluje, želim da naglasim da Društva u Srbiji imaju najveći rast bruto fakturisane premije u celoj Grupi u 2018. godini (uključujući i društva iz EU). U odnosu na 2017. godinu taj rast je iznosio preko 23%, a ono što je za nas još važnije je činjenica da je naš rast bio daleko iznad rasta srpskog tržišta, koje je raslo oko 8%. Sa zadovoljstvom mogu da istaknem da je Sava neživotno osiguranje u 2018. godini takođe ostvarilo rekordnu dobit posle oporezivanja od preko milion evra, kao i premiju osiguranja od preko 19 miliona evra. Ovde posebno želim da naglasim da smo najveći rast ostvarili kod imovinskih osiguranja, preko 36% u odnosu na prošlu godinu, što nam je i najvažniji strateški cilj u narednom periodu.\n2.Tržište osiguranja se ukrupnjava, ne samo u Srbiji već i u regionu. Osiguravači menjaju strategije i izlaze sa jednih i fokusiraju se na druga tržišta. Kakva je u tom smislu strategija Sava neživotnog osiguranja kada je reč o poslovanju u Srbiji?\nNa lokalnim tržištima u regionu postoji veliki broj osiguravajućih društava i nekoliko grupa za osiguranje i reosiguranje kod kojih možemo očekivati, zbog sve strožeg regulatornog okruženja, povećanje broja akvizicija i sličnih transakcija sa ciljem boljeg pozicioniranja i unapređenja ponude osiguranja.\nKrajem prošle godine i u prvom tromesečju ove godine, u okviru Sava Re Grupe uspešno su završene tri akvizicije: penzijsko društvo NLB Novi penzijski fond iz Severne Makedonije je sada Sava penzijsko društvo, Energoprojekt Garant iz Srbije je pripojeno našem društvu i kupljen je TBS Team 24 iz Slovenije.\nTakođe, pre nekoliko godina, naša Grupa je kupila portfelj AS osiguranja koje je poslovalo na srpskom tržištu. Na osnovu svih pomenutih akvizicija koje je sprovela Sava Re Grupa, jasno se može videti da im je srpsko tržište osiguranja strateški jako važno za dalji razvoj.\nUkoliko se pojavi adekvatna prilika za novu akviziciju na srpskom tržištu, siguran sam da će naša Grupa biti vrlo aktivna u cilju daljeg rasta i povećanja tržišnog udela.\nPored novih akvizicija za nas je u budućem periodu važan i organski rast kroz dva postojeća društva u Srbiji koja posluju u okviru Sava Re Grupe - Sava neživotno i Sava životno osiguranje.\n3.Kako poslovni i investicioni ambijent u našoj državi utiču na razvoj tržišta osiguranja?\nUnapređenje poslovnog i investicionog ambijenta, kao i rad na poboljšanju pravne sigurnosti, značajno utiče na razvoj investicione aktivnosti. Za investitore je postojanje stabilnog poslovnog ambijenta, koji postoji na našem tržištu već duži niz godina, od posebne važnosti. Ističemo i pozitivnu ulogu našeg regulatora – Narodne banke Srbije, koja svojim aktivnostima i merama podstiče stabilan razvoj srpskog finansijskog tržišta.\nJako niska referentna kamatna stopa koja sada iznosi 3%, nizak nivo inflacije od oko 2% godišnje, kao i prognoziranje rasta BDP od 3,5% u 2019. godini, parametri su od kojih očekujemo da pozitivno utiču na opšti invesiticioni ambijent.\nNaša očekivanja su da će NBS u narednom periodu nastaviti da doprinosi podsticanju održivog privrednog rasta, kao i održavanju stabilnosti tržišta osiguranja.\nPosmatrano iz ugla osiguravača, razvijen sektor osiguranja predstavlja osnov za dalji razvoj privrede, ali i zaštitu imovine države, kompanija i građana.\n4.Koliko je oblast osiguranja razvijena u Srbiji u odnosu na region i kolika je potrošnja (premija po glavi stanovnika) kod nas u odnosu na EU?\nPored svih pozitivnih makroekonomskih mera i prognoza, razvoj osiguranja u našoj zemlji usporavaju višegodišnje prepreke i problemi (nizak životni standard, nepoznavanje prednosti i koristi od strane samih građana koje mogu imati od osiguranja) i utiču na iznos premije osiguranja, koja po glavi stanovnika u Srbiji iznosi oko 102 EUR na godišnjem nivou. U susednoj Hrvatskoj iznos premije osiguranja po stanovniku je 290, a u Sloveniji gotovo 1.020 EUR godišnje.\nU našoj zemlji učešće premije osiguranja iznosi 2,1% u bruto društvenom proizvodu, a u državama Evropske unije iznosi čak 7,4%.\nMeđutim, nesumnjivo je da srpsko tržište osiguranja ima veliki potencijal za još veći rast i verujemo da će postepeni ekonomski rast poboljšati životni standard, a da će potencijalni klijenti, uz angažovanje i preduzimanje potrebnih aktivnosti svih učesnika na tržištu osiguranja, umanjiti uticaj brojnih prepreka bržem razvoju osiguranja.\n5.S obzirom na to da je klijentima pri izboru osiguravajuće kuće veoma važan kvalitet pružanja usluga, čime Vaša kompanija garantuje taj kvalitet?\nMi smo svesni da osiguranici od nas očekuju, pre svega, pouzdanost i kvalitet u smislu izmirivanja preuzetih obaveza. Svi pokazatelji preko kojih se meri stabilnost osiguravajućih kompanija, kod nas su pozitivni. Naše društvo raspolaže adekvatnim nivoom tehničkih rezervi koje su na poslednji dan prošle godine bile 2,3 milijarde dinara, koliko je iznosila i bruto fakturisana premija za istu godinu. Raspoloživa margina solventnosti je 4,4 puta veća od zakonski propisane, što govori da smo Društvo koje ima jako visok nivo adekvatnosti kapitala.\nOd svih parametara na osnovu kojih se meri kvalitet pružanja usluga, želim da istaknem kvalitetnu i dostupnu ponudu gotovo svih vrsta osiguranja i brzinu u obradi i isplati šteta, što ujedno predstavlja našu najveću konkurentsku prednost. Dostupnost naših proizvoda posmatramo kroz dva aspekta: po broju vrsta osiguranja koje nudimo osiguranicima i po visini premije koju naplaćujemo. Takođe, naše višedecenijsko pozitivno iskustvo na srpskom tržištu osiguranja je jedna od prednosti koju uvek ističemo.\n6.Sava neživotno osiguranje od samog početka radi mnogo na uvođenju novih tehnologija. Nedavno ste uveli novi sistem prodaje osiguranja putem internet prodavnice. Koja putna osiguranja su korisnicima dostupna ovim sistemom i da li se pokazao efikasnijim u odnosu na tradicionalan način kupovine?\nU skladu sa strategijom rasta i sprovođenja planova digitalizacije poslovnih procesa, kreirali smo novi prodajni kanal za Putno zdravstveno osiguranje i Paket putnih osiguranja – onlajn prodaja Putnog zdravstvenog osiguranja i Paketa putnih osiguranja. U našem portfelju konstantan je rast premije Putnog zdravstvenog osiguranja. Prošle godine smo prodali oko 106.000 polisa putnog osiguranja.\nU segmentu onlajn prodaje broj osiguranika se iz godine u godinu povećava, čime se potvrđuje da klijenti žele brzu i jednostavnu uslugu, odnosno efikasniju i za njih i za osiguravače. Međutim, iako tradicionalni pristupi komunikacije sve više prelaze u drugi plan, ne smeju se zapostaviti zbog generacija kojima oni odgovaraju i koje su naviknute na klasične vidove komunikacije, a koje su istovremeno u Srbiji i dalje značajan tržišni potencijal za osiguranje.\n7.Dosta pažnje posvećujete i društveno odgovornom poslovanju. Kako birate šta ćete podržati, odnosno, kojim principima se rukovodite?\nU okviru segmenta društvene odgovornosti prošle godine smo podržali nekoliko većih projekata iz oblasti sporta i kulture i pomogli smo realizaciju nekoliko humanitarnih akcija.\nNa nivou Sava Re Grupe čiji smo član, u skladu sa aktivnostima društveno odgovornog poslovanja, Svetski dan voda – 22. mart izabran je za Dan Sava Re Grupe, i sve članice ga obeležavaju sprovođenjem humanitarnih, ekoloških i sličnih akcija. Ove godine Dan Sava Re Grupe obeležili smo organizacijom Sava osiguranje Porodične trke. Ova trka je bila poklon Sava osiguranja svim beogradskim porodicama koje su želele da provedu aktivno jedan dan u prirodi, pored reke. Takođe, naši zaposleni iz Sava neživotnog i Sava životnog osiguranja učestvovali su, zajedno sa svojim porodicama u ovoj trci.\nU skladu sa našim ciljevima i opredeljenjima, kao aktivan učesnik u aktivnostima i akcijama društveno odgovornog poslovanja, sa velikim zadovoljstvom mogu da istaknem da je Sava neživotno osiguranje uspelo da dobije sertifikat Sistem upravljanja društvenom odgovornošću IQNet SR 10. Ovaj sertifikat je u Srbiji do sada dobilo svega desetak kompanija, i velika nam je čast što je Sava neživotno osiguranje u društvu tako eminentnih kompanija u ovom segmentu.\n8.Na šta će Sava neživotno osiguranje staviti fokus u ovoj godini?\nOd prošle godine smo počeli intenzivnije da prodajemo osiguranja onlajn, što ćemo nastaviti i u ovoj godini sa namerom da omogućimo osiguranicima da za što više vrsta osiguranja mogu zaključiti polise osiguranja putem ovog prodajnog kanala.Nekoliko naših proizvoda i paketa osiguranja namenjenih građanima biće unapređeni i kreirani prema zahtevima jednostavnije usluge za klijente u toku 2019. godine.\nAkcenat u ponudi i prodaji osiguranja stavićemo na imovinska osiguranja, i to prvenstveno na osiguranja od požara, zatim na određene vrste transportnih osiguranja i osiguranja od opšte odgovornosti.\nPored toga, ponuda osiguranja i zaključivanje polisa dobrovoljnog zdravstvenog osiguranja preko banaka, jeste i biće u fokusu naše saradnje sa bankarskim sektorom.\n9.Koji su dugoročni, koji primarni, a koji strateški planovi Sava neživotnog osiguranja u narednom periodu?\nDugoročno posmatrano, pored nastavka rasta portfelja osiguranja kao primarnog cilja, naša pažnja, u periodu koji je pred nama, biće usmerena na širenje poslova u okviru bankarskog kanala prodaje i jačanje saradnje sa brokerskim kućama.\nStrateški, ključni ciljevi Sava Re Grupe vezani su za digitalizaciju i tehnološku modernizaciju operacija kako bi se klijent postavio u središte usluga i rada, s posebnim naglaskom na prisutnost na internetu i mobilne aplikacije. Razvoj Sava neživotnog osiguranja će, takođe, biti fokusiran na inovativne usluge i proizvode koji su podržani novim tehnologijama.\nPoslovanje našeg Društva, Sava Re podržava na sve moguće načine, pružajući podršku u unapređenju poslovnih procesa i prenosu znanja, obezbeđivanju najsavremenijih sredstava za rad, uključujući najnovije softvere koji se koriste u osiguranju i postavljanju najviših evropskih standarda u poslovanju.


Uslovima korišćenja se uređuju prava i obaveze u vezi sa korišćenjem veb sajta www.fizionova.rs (u daljem tekstu: Sajt).\nSajt www.fizionova.rs predstavlja isključivo vlasništvo Ambulante za rehabilitaciju „FIZIONOVA“ Nenad Nešić PR iz Beograda, Zemun, ul. Teodora Hercla br. 16, matični broj: 64641808, PIB: 110086908 (u daljem tekstu: Fizionova).\nUslovi korišćenja čine sastavni deo Sajta i zajedno sa Politikom privatnosti i Pravilnikom o kolačićima predstavljaju Ugovor između Fizionove i svakog pojedinačnog korisnika Sajta.\nPristupom i korišćenjem Sajta, korisnici postaju pravno obavezani Uslovima korišćenja, Politikom privatnosti i Pravilnikom o kolačićima odnosno ovim Ugovorom.\nUkoliko se Korisnika ne slaže sa određenim odredbama predmetne dokumentacije, Fizionova poziva Korisnika da prestane da koristi Sajt.\nFizionova je posvećena očuvanju i primeni prava ličnosti, privatnosti, zaštiti podataka, kao i autorskih prava, a u svemu prema pravilima informacione struke, dobrim poslovnim običajima i u skladu sa važećom zakonskom regulativom Republike Srbije.\nSajt www.fizionova.rs sačinjen je sa ciljem da zainteresovana lica dobiju informacije o Fizioterapeutskom centru FIZIONOVA i o uslugama koje Fiziterapeutski centar Fizionova pruža.\nSajt može da sadržati linkove ka sajtovima trećih lica, a koji imaju svoje sopostvene Uslove korišćenja i Politiku privatnosti.\nFizionova nema kontrolu nad sajtovima trećih lica, niti snosi odgovornost za takve sajtove, niti za Uslove korišćenja i Politiku privatnosti takvih sajtova koji se primenjuju na njihove korisnika i posetioce.\nUkoliko su na Sajtu postavljeni linkovi ka sajtovima trećih lica, pod time se ne može smatrati da Fizonova preporučuje proizvode i usluge koji se nude na tim sajtovima.\nFizionova može, u skladu sa zakonom, prikupiti određene podatke o posetama dobijene tokom korišćenja Sajta. Ove podatke Fizinova može da koristi kako bi imala informacije kojima bi poboljšala Sajt i svoju uslugu, i dodatno ih usmerila i prilagodila korisnicima.\nSva prava intelektualne svojine koja se odnose na Sajt, sva povezana dokumentacija i kopije istih, kao i sav materijal (na primer vesti, blogovi, testimonijali), ukoliko se ne može drugačije zaključiti iz ovih Uslova korišćenja, predstavljaju jedino i isklučivo vlasništvo Fizionove.\nPrava intelektualne svojine su autorsko i srodna prava, patenti, žigovi, dizajnerska prava, naziv, poslovne tajne, know how i svaki drugi oblik registrovanih i nerigistrovanih prava intelektualne svojine.\nSvako kopiranje i preuzimanje materijala sa Sajta, bilo dela bilo u celosti, moguće je samo uz prethodni pristanak Fizionove, u suprotnom smatraće se da je povređeno pravo intelektualne svojine i Fizionova će preduzeti sva pravna sredstva radi zaštite svojih prava u skladu sa važećom zakonskom regulativom Republike Srbije.\nFizionova dopušta da se materijal sa Sajta objavi/podeli na društvenim mrežama sa jasnom naznakom da se radi o materijalu preuzetom sa Sajta Fizionove.\nFizionova takođe dopušta da Korisnici mogu preuzeti materijal sa Sajta u lične i nekomercijlane svrhe.\nIme, logo i poslovno ime Fizionove se ne mogu upotebljvati bez izričite saglasnosti Fizionove ili uz saglasnost u skaldu sa odredbama ovih Uslova korišćenja i Politike privatnosti.\nKorisnik ima mogućnost da na Sajtu, izbere da mu na registrovanu e-mejl adresu budu dostavljeni Newsletter-i sa novostima i obaveštenjima vezanim za usluge Fizionove.\nKorisnik se u svakom trenutku može prijaviti i odjaviti na Sajtu za prijem ili prestanak prijema Newsletter-a.\nOgraničenje od odgovornosti odnosi se na svu štetu (materijalnu i/ili nematerijalnu), koja bi mogle nastati iz skrivenih nedostataka, grešaka, prekida, brisanja, kvara, kašnjenja u radu ili prenosu računarskih virusa, prekida u komunikacijama, krađe, uništenja ili neovlašćenog pristupa podacima, promene ili zloupotrebe podataka od strane trećih lica, raskida ugovora, ponašanja suprotnog Uslovima korišćenja, nemara ili drugo.\nFizionova nije odgovorna za eventualnu privremenu nedostupnost Sajta, niti za delimično ili potpuno nefunkcionisanje ili pogrešno funkcionisanje Sajta. Fizionova nije odgovorna za tehničke probleme koji mogu dovesti do kašnjenja i/ili pogrešne obrade elektronskih podataka. Za napred navedeno odgovorni su pružaoci Internet usluga.\nSajt može biti privremeno nedostupan ili dostupan u ograničenom obimu, kao rezultat redovnog ili vanrednog održavanja sistema, ili u slučaju unapređenja sistema, o čemu se Korisnici obaveštavaju putem Sajta.\nUpotreba Sajta od strane maloletnih lica\nSajt je dostupan licima koja su navršila 18 godina ili starijima, kao i licima mlađim od 18 godina ukoliko je pribavljen pristanak nosioca roditeljske odgovornosti (roditelj, staratelj, zakonski zastupnik maloletnog lica) nad maloletnim licem.\nPrihvatanjam predmetnih Uslova korišćenja fizičko lice potvrđuje da je navršilo 18 godina odnosno da je, ukoliko je potrebna, pribavljena saglasnost nosioca roditeljske odgovornosti.\nUkoliko se utvrdi od strane nadležnog suda da je bilo koja odredba Ugovora (Uslova korišćenja, Politike privatnosti ili Pravilnika o kolačićima) ništava, to neće uticati na ostale odredbe Ugovora, a koje će nastaviti da proizvode pravno dejstvo u celosti.\nFizionova zadržava pravo da promeni ili izmeni važeće Uslove korišćenja Sajta.\nFizionova će obavestiti Korisnike da su Uslovi korišćenja izmenjeni putem Sajta ili putem elektronske pošte ukoliko je dostavljnea od strane Korisnika.\nUkoliko Korisnik ne prihvata izmene Uslova korišćenja, Fizionova moli Korisnika da prestane sa korišćenjem Sajta.\nIzmene Uslova korišćenja počinju da proizvode dejstvo počev od dana objavljivnaja na Sajtu www.fizionova.rs.\nZa Uslove korišćenja i njihove izmene merodavno je pravo Republike Srbije.\nSvaki eventualni spor koji može proizići iz ovog ugovora, pokušaće se rešiti mirnim putem, a ukoliko to ostane bez uspeha spor će se rešiti pred nadležnim sudom Republike Srbije.\nZa sva pitanja ili informacije o sajtu, zaštiti podataka i upite za konkretne usluge, možete se obratiti na mejl adresu office@fizionova.rs , putem telefona: +381 11 21 00 588 ili +381 63 80 17 225 ili pisanim putem na adresu Beograd, Zemun, Teodora Hercla br. 16..\nUslovi korišćenja su doneti dana 16.08.20212. godine i stupaju na snagu danom objavljivanja.


"Idea" prodavala sirup umesto pravog meda | Novosadski informativni portal 021\nMed, koji je bio na akciji od 25. do 27. avgusta, prodavao se za 569 dinara po kilogramu, dok je uz ovu teglu trgovac drugi kilogram nudio za samo 171 dinar, što je popust od 70 procenata, piše Politika u dodatku "Potrošač". Ovo je izazvalo sumnju potrošača, a potom i domaćih pčelara koji se već godinama bore protiv falsifikata meda. Slučaj je prijavljen inspekciji koja je odmah reagovala, kontrolisala ovaj med i pronašla falsifikate zbog čega je i preduzela mere, kaže Branislav Nedimović, ministar poljoprivrede.\n"Posle prvobitne kontrole, uradili smo i superanalizu koja je potvrdila prethodne nalaze i izdat je nalog da se roba povuče", kaže Nedimović i dodaje da će se danas znati više detalja o količinama i akciji koju je Ministarstvo poljoprivrede sprovodilo u poslednja tri meseca na suzbijanju falsifikata meda. Inače, inspekcija je nakon dospele superanalize ušla u pogone proizvođača "Aza" koji je pakovao med za "Ideu".\n"Reč je o livadskom medu, a problem je što za ovu vrstu, koja se inače nauiva poliflorni med, ne postoje standardi i neko ko ga je pravio znao je da sadržaji dijastaze ne mogu da se provere. Za osnovne evropske monoflorne vrste meda postoje definisani opsezi sadržaja dijastaze. Recimo, za med od uljane repice dijastaza se kreće od 26,9 do 32, suncokretov od 14 do 26,5, a bagremov od 5,5 do 15,5", kaže Milojković Opsenica.\n"Međutim, ako za pojedinačne vrste nemate zabeleženu vrednost dijastaze od 55, onda ni kombinacija više vrsta ne bi mogla da da tu vrednost. To je zdravorazumsko tumačenje", kaže prof. Opsenica. Ona dodaje da je ovaj med verovatno zdravstveno ispravan i bezbedan po Pravilniku o bezbednosti hrane, ali nema ono što se od meda očekuje. Kupci su prevarenije su umesto meda kupili verovatno neki hidrolizovani sirup.\n"Kompanija 'Merkator S', svoj 'k plus' med proizvodi u saradnji sa 'Aza' d.o.o, koja osiguranje i bezbednost proizvoda obezbeđuje kroz Hasap sistem i IFS standard. Ta kompanija je registrovana i odobrena za proizvodnju, preradu, otkup i pakovanje meda od strane Ministarstva poljoprivrede, šunarstva i vodoprivrede, odnosno Uprave za veterinu. Samim tim je redovno kontroliše Uprava za veterinu", saopštili su juče za Politiku iz ove kompanije.\nKako kažu, republička veterinarska inspekcija redovno obavlja provere kvaliteta meda u "Idea", "Roda" i "Merkator" prodavnicama i kvalitet "k plus" meda nikada do sada nije doveden u pitanje. Poslednja provera obavljena je u jednoj beogradskoj "Idei".\n"U ovom ispitivanju je utvrđeno da je vrednost aktivnosti dijastaze u 'k plus' medu odgovarajuća", kažu u ovoj kompaniji.


Šolc: Odluke donosim brzo i usaglašeno sa saveznicima\nTanjug 1. maja 2022. 11:38\nBERLIN – Nemački kancelar Olaf Šolc odbacuje kritike zbog oklevanja Nemačke u snabdevanju Ukrajine oružjem i poručio da odluke donosi brzo, usaglašeno sa saveznicima, ali da je sumnjičav prema ishitrenim akcijama i samostalnom delovanju Nemačke.\nŠolcu je lider CDU Frudrih Merc prebacio kukavičluk, na šta mu je kancelar odgovorio, u izjavi za „Zontagsbild“, da nije dovoljno plašljiv da bi takve optužbe ostavile utisak na njega.\n„Deo demokratije je da budete napadani od opozicije. Zato i postoji“, podvukao je on.\nIstakao je da nije niti uvređen, niti nesiguran zbog kritika.\n„Bild“ ukazuje da je Šolc tek pet meseci na vlasti i već je značajno izložen pritisku, te da je od prvog dana preuzimanja dužnosti morao da se bavi pitanjem da li delovanje ili nedelovanje može izazvati Treći svetski rat, i to ovaj put sa nuklearnim naoružanjem na obe strane.\nMnogi Nemci smatraju da čini premalo, a drugi kažu da radi previše, dok treći kritikuju njegov tehnokratski jezik.\nU istraživanjima čak 54 odsto Nemaca je reklo da je nezadovoljno radom kancelara, što je rekordna vrednost, a samo 32 odsto je uz kancelara.\nNjegova Socijaldemokratska partija Nemačke (SPD) izgubila je podršku građana, i trenutno bi samo još 23 odsto Nemaca glasalo za socijaldemokrate, što je svega tri odsto ispred CDU/CSU.\nMeđutim, Šolc kaže da neće popuštati.\n„Istraživanja treba primiti k znanju, ali ona ne smeju da utiču na delovanje, posebno kada je pitanje o ratu i miru, jer bi to moglo biti opasno“, upozorio je on.\n„Bild“ ukazuje da je Šolc bio veoma obazriv u vezi ukrajinskog rata, te da pre upada Rusije nije želeo da uputi oružje u Ukrajinu, a tri dana nakon upada Šolc je promenio kurs.\nTu promenu kursa okarakterisao je „promenom stanja“.\nNemačka u Ukrajinu šalje protivtenkovsko oružje i rakete za protivvazdušnu odbranu, ali teško naoružanje – pancerhaubice, tenkove, avione, ratne brodove ne želi da uputi Kijevu.\nŠolc je u vise navrata ponovio da Nemačka ne sme postati strana u ratu.\nMeđutim, dodaje „Bild“, niko ne zna da li će i kada Vladimir Putin odlučiti da li je neko isporukama oružja prešao granicu.\nZapad je promenio svoj kurs i Nemačka je ove nedelje to isto učinila, te je najavljeno da će isporučiti i teško naoružanje.\nSada je reč o borbenim tenkovima i koalicioni partneri Zeleni pozivaju kancelara da odobri zahtev za kupovinu 100 oklopnih vozila „Kuna“ i „Marder“ i 88 borbenih tenkova „Lepoard“ od nemačke kompanije „Rajnmetal“.\nS tim u vezi je Šolc poručio da odluke donosi brzo i usaglašeno sa svojim saveznicima.\nReč borbeni tenk Šolc ne izgovara, podvlači „Bild“, ukazujući da time indirektno stavlje do znanja da sve dok SAD i drugi saveznici ne budu poslali tenkove iz zapadne proizvodnje Ukrajini, to neće učiniti ni Nemačka.\nŠolc je uveren da je njegov kurs „svi ili niko“ ispravan.


Kostić: Pokrenuti dijalog u Srbiji kako društvo ne bi, po nekom zlokobnom pravilu, ponavljalo iste zablude i greške - Dijalog.net\nNaslovna Vesti Srbija Kostić: Pokrenuti dijalog u Srbiji kako društvo ne bi, po nekom zlokobnom pravilu, ponavljalo iste zablude i greške\nBeograd, 22. maj 2020. – Predsednik Srpske akademije nauka i umetnosti (SANU) Vladimir Kostić naveo je da uviđa da je autoritarnost politike i urušavanje institucija ugrozilo demokratiju u Srbiji, do mere, kako je ocenio, da su građani ostali bez demokratske kondicije i vere u institucije, višepartijski politički život i smisao ličnog učešća u njemu.\nKostić je pozvao da “konačno” otpočne dijalog u Srbiji kako društvo ne bi “po nekom zlokobnom pravilu ponavljalo iste zablude i greške“.\nOn je u autorskom tekstu za nedeljnik NIN naveo da piše zato što ga uznemirava osećaj da društvo u Srbiji upravo ulazi u “spiralu nasilja” i da ono sa neprihvatljivom ravnodušnošću i neodgovornošću posmatra “sevanje povremenih varnica”.\nKazao je da se politički diskurs u Srbiji uglavnom zasniva na negativnom otklonu od “drugog koji su pakao“.\n“Iscrpljeni od podela, mi ih i dalje kompulzivno ponavljamo, a naše podele obično teže da budu konačne. Nema nevinih, ali je opšte mesto da je odgovornost prvenstveno u rukama onih koji su na vlasti jer su i instrumenti zaplitanja i rasplitanja najvećim delom u njihovim rukama“, rekao je on.\nGovoreći o preovlađujućoj političkoj atmosferi, Kostić je naveo da se: “dugo i sa čudnovatom energijom obrušavamo na institucije i pojedince i potom se čudimo što je prostor oko nas prilično opustošen, sem prisustva političkih lidera koji će nas, kad već nema institucija i sistema, izvesti iz ćorsokaka“.\nNaglasio je da društvo u Srbiji kao “kompulzivnu neurozu” ponavlja upornu i aktuelnu personalizaciju vlasti u “figurama vođa“.\n“Odakle to da ponavljano svoju političku energiju oportuno poklanjamo ideji političkog mesijanstva i pristajemo da verujemo u misije koje pripisujemo ‘deus ex machina’, odakle ideja da nam je za plodove građanske emancipacije, barem u početku, potreban apsolutizam ‘prosvećenog’ vođe“, upitao je on.\nDodao je da svako lično “grupisanje vlasti i uticaja” po pravilu uzrokuje “imobilizaciju institucija i ličnosti, bekstvo od odgovornosti, nepreduzimanje i mentalnu lenjost, utapanje u beskrajne političke intrige” onih koji “kličući vođi pripremaju svoju apostazu“.\n“Obožavanje, iskreno ili neiskreno, medveđa je usluga i samom vođi“, ocenio je on.\nPrethodno Adolescenti u Srbiji, kao i u Evropi, suočeni sa sve više novih izazova i problema\nSledeće Otvorene prijave za EU nagradu za istraživačko novinarstvo 2020\nBeograd, 17. novembar 2020. – Za napade na novinarke i novinare odgovorni su ̶…\nTop Tags mladi Društvo Civilno društvo istraživanje Evropska unija Srbija i Evropska unija Evropska komisija OCD ljudska prava vladavina prava lokalna samouprava mediji Vlada Republike Srbije konkurs evropske integracije


POVEĆANJE PRIHODA ZA 40% - Širbegović Inženjering\nPOVEĆANJE PRIHODA ZA 40%\nAdmin 4 Maja, 2015 0 Comment\nŠirbegović je u prvom kvartalu 2015. ostvario povećanje prihoda za više od 40 % u odnosu na isti period prošle godine.\n„Unatoč izazovnim privrednim uslovima u regiji i šire, u prvom kvartalu 2015. godine ostvarili smo značajan rast prihoda od prodaje te poboljšanje u gotovo svim pokazateljima poslovanja.“ – kažu u Širbegoviću.\nPovećanje efikasnosti organizacije, ispunjavanje EU normi, unaprijeđenje kvaliteta usluge i povećanje prihoda obilježilo je protekli period u kompaniji Širbegović. Kompanija je potpisala nekoliko veoma značajnih ugovora za vodeće brendove u regiji, a za većinu njih Širbegović je izgradio veći broj objekata, na što su posebno ponosni.\nRast prihoda je pokazatelj da su se aktivnosti kompanije Širbegović u otkrivanju novih kanala prodaje i širenja tržišta isplatili. U nastavku 2015. godine fokus će biti na daljnjem rastu i širenju tržišta u EU.\n„Poslovni rezultati u prvom kvartalu ove godine ulijevaju optimizam i potvrđuju ispravnu orijentaciju kompanije ka širenju na međunarodno tržište. Dokazali smo svoje sposobnosti i zadržali poziciju jedne od vodećih regionalnih kompanija kada su u pitanju betonske konstrukcije. Opravdali smo povjerenje stalnih kupaca, pridobili nove i ušli na nova tržišta. Pored toga, i dalje ćemo nastojati stvarati što poticajnije uslove rada u cilju postizanja što bolje radne atmosfere, dobrih odnosa među zaposlenicima, te njihovog zadovoljstva na radnom mjestu. Zadovoljni zaposlenici su najjača karika uspješnog tima, koji se ne boji nijednog poslovnog izazova.„ – zaključuju u Širbegoviću.


Polovni Dulevo viljuškari - ostalo oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Viljuškari > Viljuškari - ostalo > Dulevo\nPolovna Dulevo viljuškari - ostalo na prodaju\nOvde je kompletna lista polovnih Dulevo viljuškari - ostalo oglasa za prodaju na Mascusu. Dulevo viljuškari - ostalo oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Dulevo viljuškari - ostalo u odeljku Brendovi.\nDulevo 1100EHVisina pogona: 140\nDulevo 150.7BT2Maksimalni kapacitet dizanja: 4000, Dizalica: Ne, Visina pogona: 136\nDulevo 52EHVisina pogona: 92\nDulevo 100EHVisina pogona: 151\nDulevo 75EHVisina pogona: 128\nDulevo 1300EHVisina pogona: 145\nMascus pruza svojim korisnicima najbolju priliku za pretragu i pronalazak polovnih mašina u kategoriji Dulevo viljuškari - ostalo i druge opreme\nOvde je kompletna lista polovnih Dulevo viljuškari - ostalo za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Dulevo viljuškari - ostalo koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Dulevo viljuškari - ostalo.


Samouki programer otkrio recept za uspeh u IT sektoru - Društvo - Dnevni list Danas\nPočetna » Društvo » Samouki programer otkrio recept za uspeh u IT sektoru\nSamouki programer otkrio recept za uspeh u IT sektoru\nBilo da ste samostalni preduzetnik, frilenser ili deo neke velike kompanije, recept za uspeh u IT sektoru je isti – pristup internetu i konstantno učenje, informisanje o aktuelnostima, povezivanje sa ljudima kroz konferencije i radionice, ali pre svega istrajnost i posvećenost.\n0Piše: Južne vesti 05. novembra 2018. 15.38 Izmenjeno: 15.43\nOvo su saveti koje su uspešni IT preduzetnici uputili mladima na konferenciji „Put od ideje do globalnog uspeha“ održanoj proteklog vikenda u Nišu.\nMladi IT preduzetnik Rade Joksimović, koji je bio jedan od predavača, ispričao je za portal Južne vesti kako je tekao njegov put do uspeha. U svet IT-a je ušao sa 16 godina zahvaljujući tome što je kao i većina njegovih vršnjaka sate provodio za računarom igrajući igrice, pa zato kaže da upravo to danas mladi moraju da iskoriste – odrastanje uz kompjutere.\nDanas je jedan od najpoznatijih serijskih IT preduzetnika u jugoistočnoj Evropi, a karijeru je započeo slučajno, kada je napravio sajt za lokalnu firmu iz Beograda koja se bavila uvođenjem grejanja.\nPokušavao sam da saznam nešto više o toj firmi na internetu jer je trebalo da uvode grejanje u našoj porodičnoj kući. Nisam uspeo da ih pronađem, što mi je kao klincu bilo sumnjivo, pa sam sasvim slučajno ušao u razgovor sa vlasnikom te firme i pokušavao da mu objasnim da je budućnost na internetu i da je neophodno da njegova firma ima internet prezentaciju. Njemu se to dopalo tako da sam uspeo da zaradim svoj prvi novac, a da se pritom nikada pre toga nisam bavio tim poslom – objasnio je Joksimović.\nNapominje da je tada shvatio da je to njegova budućnost i odlučio da želi da se bavi poslom koji je usko vezan za internet i nove tehnologije.\nU svojoj 13-godišnjoj karijeri, Rade je pokrenuo i prodao 6 start-apova. Iako je započeo karijeru vrlo rano kao samouki programer, za samo 2 godine uspeo je da proširi poslovanje svoje prve kompanije u 43 zemlje na 4 kontinenta. Jedan je od osnivača start-ap kompanije „Loyalis Technologies“ koja posluje na svetskom tržištu, a bavi se internet kupovinom.\nOno što mi sad razvijamo je platforma gde želimo da uvežemo eksperte, konsultante, ljude koji su kreativni, mlade ljude, mlade kompanije, pa i velike kompanije, start-ape, digitalne agencije, dakle sve kompanije sa ovih prostora koje podržavaju naše ljude, želimo da radimo sa njima da pravimo rezultate na svetskom tržištu – rekao je Joksimović.\nOn je još istakao da je danas mladima lakše nego kada je on počinjao upravo zbog dostupnosti start-ap organizacija i preduzetnika poput njega, koje, kako kaže, mladi sa dobrom idejom uvek mogu da kontaktiraju i potraže pomoć.\n“Mladi treba da iskoriste to što odrastaju uz računare”\nDa je moguće naći posao u IT industriji bez obzira na završenu školu, često i bez adekvatnog CV-a pokazali su lični primeri mladih predavača. Do traženih veština u sektoru informacionih tehnologija može se doći i putem interneta, a ovakav način neformalnog školovanja omogućava svima da pohađaju IT kurseve, bez obzira na mesto iz koga su.\nRazvoj tehnologije je omogućio da svako sa pristupom internetu može doći do literature koja je ranije bila dostupna samo na svetskim univerzitetima, tako da smatram da je obrazovanje i stalno usavršavanje u svom polju neophodno na današnjem konkurentnom tržištu. Konkurencija je velika, a sve više se ceni praktično iskustvo i spremnost na stalno usavršavanje – poručuje Joksimović.\nMladim ljudima sa dobrim idejama, osim potrebnih znanja iz oblasti informacionih tehnologija i brzog interneta, neophodna su i poznanstva koja mogu „skupiti“ posećivanjem različitih događaja koji okupljaju IT zajednicu, neki su od saveta upućeni mladim Nišlijama zainteresovanim za IT svet.\nSmatram da ljudi treba da izađu iz svoje zone komfora. Istražujte svoja interesovanja, posećujte konferencije, seminare, aplicirajte za različite prakse i verujte da nikada nije kasno baviti se poslom koji vas ispunjava – kaže Joksimović.\nPodstiču mlade da strast pretvore u posao\nPodeljena u dva dela, konferencija At Niš donela je osim ličnih priča mladih preduzetnika i panel diskusiju na kojoj su uspešni IT-jevci iz Niša, koji sada rade za velike kompanije, takođe savetovali prisutne kako da iskristališu sopstvene ideje i unaprede veštine potrebne za ovu oblast.\nOvo je treća konferencija koju organizuje Komora mladih lidera i preduzetnika JCI Niš sa idejom da pomognu mladima da svoje ideje pretvore u uspešan posao, a organizatori kažu da je svake godine interesovanje Nišlija sve veće kada je reč o svetu IT preduzetništva. Član ove organizacije Marko Manojlović istakao je da nastoje da ovakvi skupovi postanu tradicija u Nišu.\nŽelimo da podstaknemo mlade da krenu da se bave poslovima iz IT struke i da ih motivišemo upravo primerima iz komšiluka, da tako pronađu svoje mentore i da vide da je moguće uspešno poslovati iz Niša – kaže Manojlović.\nOvakvim skupovima, dodaje, žele da podstaknu mlade sa juga Srbije na samozapošljavanje putem otvaranja sopstvenih firmi, start-apova, frilensiga, odnosno da strast pretvore u posao i zahvaljujući internetu i poznanstvima, koja im ovakve konferencije nude, uspešno pokrenu sopstveni posao ili postanu deo neke IT kompanije.\nIT, IT preduzetnici, programeri, start up\nGG Ivan Ćalović: Provokatori iz SNS razbili staklo na prostorijama te stranke u Čačku


Ono naše, što nekad bejaše: "Koprivama" po vlastima\nHumorističko-satirični listovi na Balkanu izlazili su, kao i sva druga štampa, pod budnim okom vlasti, pa su kroz gustu cenzuru mogli da prođu samo blaži napadi na državu. Zato nije bila retka...\nDva veka srpskih tajkuna (17): Srpski političari ucenili Francuze\nKonačan ugovor o gradnji lančanog mosta Kralja Aleksandra Prvog u Beogradu preko Save i puta Beograd-Zemun potpisan je sa francuskim Batinjolom 8. aprila 1930. godine.\nKraljevina Srba, Hrvata i Slovenaca izašla je iz Prvog rata potpuno opustošena, pa i sa saobraćajem. Kako nije bilo novca za kupovinu vozova, vlasti su odlučile da poprave stare. Ali, i za to je...\nKraljevina Srba, Hrvata i Slovenaca proglašena je 1. decembra 1918, a Mihajlo Pupin je ubrzo dobio poziv od Nikole Pašića, šefa srpske delegacije, da bude lobista kod Amerikanaca na mirovnim...\nPre 96 godina, 1. decembra 1918. godine proglašena je prva zajednička država Južnih Slovena - Kraljevina Srba, Hrvata i Slovenaca. Stvaranje nove države u palati Krsmanović na Terazijama u...


ŠARAC: DA OSTANEMO PRI VRHU TABELE – FK Vojvodina\nHome/Prvi tim, Sezona, Super Liga Srbije, Vesti/ŠARAC: DA OSTANEMO PRI VRHU TABELE\nŠARAC: DA OSTANEMO PRI VRHU TABELE\nPomoćni trener Vojvodine Dragan Šarac izjavio je da će crveno-beli pokušati da dođu do pobede na utakmici protiv Rada u Beogradu i tako ostanu pri samom vrhu tabele.\nU osmom kolu Super lige Srbije, fudbalere Vojvodine sutra očekuje gostovanje ekipi Rada u Beogradu. Uz Crvenu zvezdu i Partizan, Rad je jedini tim u Super ligi koji se može pohvaliti činjenicom da u susretima sa Vojvodinom ima pozitivan skor, pošto je do sada 17 mečeva završeno pobedom crveno-belih, 18 trijumfa zabeležili su „građevinari“, a 22 meča završena su remijem.\nSve to govori da Vošu sutra očekuje dosta teško gostovanje, čega je svestan i pomoćni trener Vojvodine Dragan Šarac.\n– Sigurno nas očekuje teška utakmica i svi znaju da na stadionu Rada dugo nismo pobedili. To je tim koji je spoj mladosti i iskustva. Sezonu su počeli sa tri poraza, ali potom su se digli i ostvarili tri uzastopne pobede. Na poslednjem meču su izgubili od Partizana, kada su nesrećno primili golove, ali mislim da je, od kako je Slađan Nikolić preuzeo tim, napravljen jedan pravi sklop i hemija u ekipi i da igraju sve bolje i bolje. Naravno, mi nećemo ići tamo da se branimo, već da pokušamo da osvojimo bodove i ostanemo pri vrhu tabele – kaže Šarac.\nPrema njegovim rečima, dvonedeljna pauza u prvenstvu usled obaveza reprezentacije pozitivno je uticala na igrače Vojvodine.\n– Odigrali smo fenomenalno oko 15 utakmica u ritmu nedelja-četvrtak i sigurno da nam je ova pauza dobro došla kako bismo odmorili neke igrače, mada su neki od njih imali obaveza sa reprezentacijom. Imali smo malo više vremena za trening, a došli su nam i novi igrači, koji se polako privikavaju na naš rad. Pokušaćemo i protiv Rada da odigramo dobro i kvalitetno, bar onoliko koliko nam to protivnik bude dozvolio – ističe Šarac.\nSvi igrači na koje Vojvodina računa za ovu polusezonu juče su licencirani, tako da će svako od njih imati pravo nastupa na utakmici protiv Rada.\n– Svi su spremni i svi imaju pravo nastupa, a na šefu je da odluči kojih 18 igrača će krenuti na put. Ja verujem u ove igrače, koji su dobri momci i siguran sam da će svako ko dobije šansu pružiti svoj maksimum. Mislim da smo napravili dobar tim i dobru hemiju unutar ekipe – kaže Šarac.\nOn se slaže sa ocenama da je Vojvodina u Nikoli Aksentijeviću i Nenadu Gavriću dobila prava pojačanja za nastavak sezone.\n– Sa njima smo pojačali konkurenciju na tim pozicijama. Oni definitivno imaju kvalitet, jer da nije tako, niti bi bili ovde, niti bi u prošlosti igrali za te klubove za koje su igrali. Uz momke koje smo već imali na okupu, uveren sam da ćemo napraviti jednu dobru celinu i pokušati da do decembra osvojimo što više bodova, te tako ostanemo pri vrhu tabele – rekao je Šarac.\nUtakmica Rad – Vojvodina igra se sutra od 20 časova na stadionu „Kralj Petar I“ u Beogradu, uz direktan prenos na prvom kanalu televizije Arena sport.\nduka-master2016-09-08T12:11:18+02:008. septembra 2016.|


Turske kompanije rekordno brzo prave mobilne bolnice po svijetu | TRT Bosanski\nTurske kompanije rek...\nTurske kompanije rekordno brzo prave mobilne bolnice po svijetu\nTurska kompanija SDI Global LLS , dobila je tender u gradnji poljske bolnice od 13, 2 miliona evra koja će biti izgrađena po NATO standardima u Rumuniji.\n23.04.2020 ~ 27.05.2022\nTurska kompanija, koja ima svoje kancelarije u Sjedinjenim Državama (SAD) i Jordanu, dobila je tender za izgradnju poljske bolnice, na kojem su prisustvovale četiri kompanije iz tri države.\nPredmetni tender obuhvata izgradnju terenske bolnice, kapaciteta 250 kreveta što je u skladu sa NATO kriterijima.\nU sistemu koji će biti isporučen, nalazit će se 103 kreveta za intenzivnu njegu, 5 kreveta za hitne slučajeve, kao i odjeli za radiologiju, laboratorije i operacione sale. Poljska bolnica, sa tenderskom cijenom od 13,2 miliona evra, biće završena za 20 dana.\nTagovi: #pokretna bolnica , #mobilna bolnica\nSlike su snimljene kamerom prošle godine i prikazuju leoparda kako se kreće u svom prirodnom staništu u Turskoj.\nČlanice EU odlučile kupiti vakcine i antivirusna sredstva protiv majmunskih boginja\nDarias je novinarima kazala da će Imvanex, varijanta vakcine protiv malih boginja koju proizvodi danska kompanija Bavarian Nordic i koju je već odobrila Evropska agencija za lijekove, biti kupljena za upotrebu protiv slučajeva majmunskih boginja u EU.\nTurski ljekar Nedime Serakinci predstavila najbržu metodu dijagnoze kancera prostate na svijetu\nProfesor Nedime Serakinci iz Turske Republike Sjeverni Kipar predstavila je svoju naučnu metodu na polju ranog dijagnosticiranja kancera prostate jednostavnom analizom urina.


Loptica za stoni fudbal-narancasta cena, cene Srbija, prodaja Beograd Novi Sad Niš\nEPonuda > Sport i Rekreacija > Sportske igre i hobi oprema > Stoni fudbal > NN Stoni fudbal\nLoptica za stoni fudbal-narancasta cene\nProfesionalna loptica za stoni fudbal narandžaste boje,... specifikacija\nProfesionalna loptica za stoni fudbal narandžaste boje\nNN Loptica za stoni fudbal-narancasta\nNN Stoni fudbal Soccer\nEPonuda nije internet prodavnica već Vam omogućava da brzo i lako nađete Loptica za stoni fudbal-narancasta po najjeftinijoj ceni. Naš cilj je da kupci budu što bolje informisani o ponudi NN Loptica za stoni fudbal-narancasta na tržištu Srbije. Vrlo lako nalazite željeni proizvod za kategoriju Stoni fudbal cene, ne morate da lutate od sajta do sajta za NN Stoni fudbal, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Loptica za stoni fudbal-narancasta sa PRODAVCEM. EPonuda ne može da garantuje potpunu tačnost specifikacije i slika za Loptica za stoni fudbal-narancasta. Pre kupovine, podatke za NN Loptica za stoni fudbal-narancasta proverite na sajtu PROIZVOĐAČA.\nNN Stoni fudbal SoccerNN Loptica za stoni fudbal-narancasta\nNajpopularniji - Stoni fudbal


FATF - Blic Online\nRok za prijavu STVARNIH VLASNIKA firmi je do 31. januara\nViše od 80 odsto firmi u Srbiji do sada je prijavilo svoje stvarne vlasnike, a oni koji tu zakonsku obavezu još nisu ispunili imaju rok do 31. januara 2020. godine.\nEvropski komesar za proširenje i susedsku politiku Johanes Han je povodom skidanja Srbije sa "crne liste" FATF naveo da su to dobre vesti i čestitao na tome.\nBrnabić:"Čekamo saopštenje FATF, dobra vest"\nPredsednica Vlade Srbije Ana Brnabić rekla je danas da još uvek čeka zvanično saopštenje FATF, ali da već sada može da se kaže da su vesti dobre i da je to veliki uspeh za Srbiju.\nSkidanje Srbije sa sive liste Međunarodne organizacije za borbu protiv pranja novca (FATF) je izvanredna vest, kaže predsednik Srbije Aleksandar Vučić i navodi da srpska ekonomija ubrzano napreduje i da će rast ove godine biti 3,7 ili 3,8 odsto što znači da će biti povećanja i plata u javnom sketoru i penzija.\nPotpredsednik Vlade i ministar unutrašnjih poslova Nebojša Stefanović sastao se danas u Beogradu sa predstavnicima evaluacionog tima Zajedničke grupe za Evropu i Evroaziju ICRG-a Međunarodnog tela za borbu protiv pranja novca (FATF), koje je upoznao s konkretnim koracima koje je Srbija preduzela u borbi protiv pranja novca i finansiranja terorizma.\nSkot: Srbija uskoro neće biti na "crnoj listi" zbog "pranja" novca\nAmerički ambasador u Srbiji Kajl Skot smatra da će Srbija uskoro biti skinuta sa "crne liste" FATF zemalja koje imaju manjkavosti u borbi protiv terorizma i pranja novca.\nMeđuvladina organizacija FATF (Financial Action Task Force) dala je rok Iranu do februara da iskoreni fiansiranje terorizma ili rizikuje da bude još više ekonomski izolovan.\nStefanović: Očekujem da Srbija sledeće godine ne bude na "SIVOJ LISTI" FATF-a\nMinistar unutrašnjih poslova Nebojša Stefanović izjavio je danas da očekuje da Srbija početkom sledeće godine više neće biti na "sivoj listi" Međunarodne organizacije za borbu protiv pranja novca (FATF).\nMinistar bezbednosti Bosne i Hercegovine Dragan Mektić izrazio je očekivanje da će sve nadležne institucije u BiH ispuniti obaveze iz akcionih planova kako bi BiH bila skinuta sa takozvane “sive liste” FATF-a (Međudržavno telo za borbu protiv pranja novca).\nFATF: Švajcarska mora da unapredi nadzor upotrebe gotovine\nFinansijska radna grupa za pranje novca (FATF) saopštila je da je Švajcarska ostvarila "dobre rezultate" u borbi protiv pranja novca i finansiranja terorizma, ali da treba da ojača kontrolu usaglašenosti pravila i unapredi nadzor upotrebe novca u gotovini, kao i da u većoj meri deli informacije sa stranim vlastima.


ARAPI TVRDE : Nema ponuda za Prijovića, šta će biti sa reprezentativcem Srbije? | Novosti.RS\nBilo je priča da će nastaviti karijeru u Crvenoj zvezdi, što je odmah demantovano. Brzo se, potom, pojavila informacija da bi mogao da se vrati u PAOK u čijem dresu je pružao možda i najbolje partije u karijeri, pominjao se čak i Olimpijakos, ali i Bešiktaš.\nPrijović ima aktivan ugovor sa Al Itihadom, malo koji klub može u doba korona virusa da mu ponudi uslove koje ima u Itihadu.\nTamošnji mediji navode da na adresu njegovog kluba zvanična ponuda ne dolazi, te postoji mogućnost da ponovo konkuriše za dres tima iz DŽede.\nIZ INTERA U KALJARI: Godin odlazi na Sardiniju\n11. 09. 2020. u 23:10\nTridesetogodišnji Prijović ima ugovor sa klubom do juna 2023. godine, ukoliko ga odradi do kraja mogao bi da prihoduje čak 18 miliona evra, navode arapski mediji.\nfudbalski transferi fudbal Al Itihad Aleksandar Prijović


Farma svinja se jedina javila na konkurs i dobila ceo iznos subvencija u poljoprivredi od Opštine Žitorađa - ToplicaPressToplicaPress\nHome / DRUŠTVO / Farma svinja se jedina javila na konkurs i dobila ceo iznos subvencija u poljoprivredi od Opštine Žitorađa\nBespovratna sredstva od 10 miliona dinara, koliko je iz lokalne opštinske kase u Žitorađi opredeljeno za subvencionisanje u poljoprivredi za 2021. godinu, dodeljena su Specijalizovanoj zemljoradničkoj stočarskoj zadruzi “1. decembar” u ovom mestu. Predsednik Opštine Ivan Stanojević kaže da su oni jedini bili zainteresovani za ovakav vid pomoći na konkursu koji je trajao 8 dana.\nStanojević ističe da je mogućnost da konkuriše imalo preko 4.000 komercijalnih gazdinstava sa teritorije Žitorađe, a da su sredstva po javnom pozivu dodeljena zadruzi “1. decembar” iz drugog pokušaja, nakon što je prvi poziv od 18. maja poništen i to posle donetog rešenja o dodeli koje je i objavljeno, a sledećeg dana skinuto sa zvaničnog sajta Opštine.\nPrilikom izrade prvobitnog teksta došlo je do propusta jer nije navedeno da se uz prijavu prilaže i obavezna dokumentacija o izmirenim porezima javnih prihoda i prema lokalnoj poreskoj administraciji. Nakon što sam od osoba zaduženih za finansijsku kontrolu i upravljanje dobio pisanu sugestiju da poziv sadrži materijalne nedostatke, odmah sam bez odlaganja poništio ne samo javni potiv, već i sve druge akte pa samim tim i već doneto rešenje o dodeli sredstava – kaže Stanojević.\nPrvi čovek Žitorađe kaže da je sama opština ruralna sredina i da spada u poljoprivrednu opštinu, te da javni interes za podsticaj u poljoprivredi postoji, zbog čega su i opredeljena sredstva od 10 miliona dinara za ovu godinu, ali i da se na oba javna poziva javila samo Zadruga “1. decembar”.\nPravo na dobijanje bespovratnih sredstava imala su sva pravna lica i komercijalna gazdinstva sa teritorije opštine Žitorađa koja ispunjavaju uslove konkursa. Veliki broj naših poljoprivrednika se bavi isključivo stočarstvom pa je svaki od njih mogao aplicirati i ostvariti pravo na finansiranje od minimum milion dinara – ističe Stanojević.\nIz izveštaja komisije utvrđeno je da je jedina prijava na prvi, ali i na ponovljeni javni poziv, prijava SZSZ “1. decembar” iz Žitorađe.\nObzirom na obim stočarske proizvodnje i broj porodica koje egzistiraju od rada kod navedenog subjekta, a u nedostatku drugih aplikanata doneto je rešenje o dodeli sredstava – stoji u obrazloženju.\nSlobodan Janković, direktor farme “1. decembar” ističe da će dobijena sredstva utrošiti namenski za nabavku hrane i veterinarske opreme, čime će povećati broj priplodnih umatičenih grla, a sve u cilju povećanja količine kvalitetnog mesa za tržište.\nMoram da naglasim, dolaskom na farmu zatekao sam veoma lošu situaciju i brojne probleme koje svakodnevno rešavamo. Zahvaljujući subvencijama Opštine Žitorađa obezbeđena je dalja egzistencija farme koja trenutno ima 64 zaposlena radnika – prokomentarisao je Janković.\nU prethodnom periodu žitelji dela naselja u blizini “1. decembra” često su se žalili na neprijatne mirise iz ove farme, a nadležni kažu da ovim konkursom nije predviđeno osavremenjivanje prozvodnje, ali tvrde da će se truditi da u narednom periodu reše i taj problem.\nShare the post "Farma svinja se jedina javila na konkurs i dobila ceo iznos subvencija u poljoprivredi od Opštine Žitorađa"\nPrevious: Održan Vidovdanski sabor u Kondželju kod Prokuplja\nNext: Počela sezona kupanja na bazenu u Žitorađi


HOROSKOP ZA 08. OKTOBAR: Lav će dobiti ponudu koja se ne odbija, a Vagama zavidimo – Nadlanu.com\nHOROSKOP ZA 08. OKTOBAR: Lav će dobiti ponudu koja se ne odbija, a Vagama zavidimo\nObjavljeno 8. okt 2015. / 08:17:56\nImate razloga da razmišljate o nečemu što vam je trenutno još uvek nerešeno pitanje. Trebalo bi da se nečega što se tiče pitanja nasledstva, nekretnina ili nekog sličnog posla koji bi mogao da vam vrlo brzo donese mogućnost uvećanja prihoda. Mnogi vas podržavaju u vezi sa idejom o novom poslu. Venera i Mesec u konjukciji donose moguću vest o novom poslu.\nTranzit Meseca donosi mogućnost razgovora sa onima koji su vam izuzetno naklonjeni a koji se trude da vam pomognu da se adaptirate na neke nove uslove rada koje ako biste prihvatili, imali biste dobru zaradu. Ovo bi mogao biti za vas jedan od boljih dana za finansije.Susret sa Devicom može vam pomoći da nađete rešenje za neki problem sa kojim ste suočeni.\nTranzit Meseca donosi mogućnost razgovora sa onima koji su vam izuzetno naklonjeni a koji se trude da vam pomognu da se adaptirate na neke nove uslove rada koje ako biste prihvatili, imali biste dobru zaradu. Ovo bi mogao biti za vas jedan od boljih dana za finansije.Jedna Vaga ili Ribe vam omogućavaju da nađete neki honorarni posao.\nLJUBAVNI HOROSKOP ZA 08. OKTOBAR: Bikovi će danas naći srodnu dušu, a Lavovima sve kreće nizbrdo\nI pored prisustva Meseca u Lavu koji vam daje komunikativnost i tolerantnost, skloni ste da budete pomalo naivni, posebno u odnosima sa Rakovima, Lavovima i Blizancima. Nemojte dozvoliti da vas bilo ko iskorišćava.Nemojte odustati od posla sa strancima ili od plana koji imate kada je u pitanju osoba koja je živela u inostranstvu ili planira da putuje u inostranstvo.\nDobro se snalazite u kontaktima sa onima koje prvi put srećete. Moguća je ponuda od osoba od koje to nikada ne biste očekivali.Dobro se držite u društvu nepoznatih lica. Mnogi imaju o visoko mišljenje o vama. Mislite na Jarca koji vam je predložio zajednički posao ili neki aranžman koji verujete da bi mogao biti unosan posao, naročito ako se radi o ostrancima.\nDobro se slažete sa osobama koje prave velike planove u vezi sa radom sa strancima jer ste i vi u neku ruku grandoman i pokušavate da se nametnete konkurenciji. Ne zadovoljavate se prosečnim, maštate o velikim poslovima sa strancima.Spremni ste na neku vrstu ustpuka koju od vas očekuju Ribe ili Vodolija. Brinete za svoju reputaciju ali i za odnos sa jednim Jarcem.\nDanas ćete se lepo provesti, posebno u društvu Raka, Jarca i neke druge Device. Dan je odličan za rešavanje porodičnih problema ili za završavanje poslova u vezi sa nekretninama, naročito ako imate podršku Lava, Blizanaca ili Jarca. Ako dobijete vest o dobro plaćenom poslu, bilo bi dobro da proverite tačnost tih priča. Ne bi trebalo da izbegavate komunikaciju sa Blizancima.\nSvoj entuzijazam prenosite na druge, posebno na one za koje znate da vam neće odbiti poziv za saradnju. Trebalo bi da otvoreno porazgovarate sa Jarcem o onome što vas muči.Od jedne Device možete mnogo toga načiti o odnosima sa ljudima iako vam može delovati pomalo konfuzno. Brinete zbog nekog ko pokušava da vas uveri u nešto što vi ne verujete. Potrebna vam je drugačija komunikacija sa Ribama.\nVaše astrološke kuće komunikacija i posla su 'napadnute' Mesecom i Merkurom zbog čega morarte da brzo reagujete i da se naviknete na neku novu situaciju koja će vrlo brzo značiti za vas mogućnost da napredujete u poslu u radu sa Devicom.Nemojte odustati od plana koji ste napravili sa Vagom ili Blizancem čak iako vam se čini da je to danas prilično komplikovano.\nSunce obrazuje izazovne aspekte kako sa mnogim planetama,zbog cega mozete ocekivati uspeh.zbog čega ćete biti veoma raspoloženi i spremni da prihvatite poziv za saradnju koja bi mogla biti za vas veoma povoljna na duži rok. Dopadaju vam se Strelac i neki Ovan.Sa ozbiljnom osobom stupate u komunikaciju i omogućavate joj da sa vama ostvari dobru komunikaciju.\nDan bi mogao biti prilično dobar u svakom pogledu jer vam odgovara kako pozicija Meseca u Lavu tako i pozicija Merkura u Vagi. Dobro se slažete sa nekim Ovnom koji vam može postati dugogodišnji prijatelj i saradnik a moguće i nešto više od toga.Ne bi trebalo da odustanete od svojih planova i bilo bi dobro da prihvatite poziv od osobe koja živi u inostranstvu.\nOsećate se sjajno u društvu osobe koja podstiče vaše ambicije .Kada je u pitanju saradnja sa nekim s kim se ne snalazite baš najbolje, moraćete da taktizirate, naročito ako se radi o Strelcu koji je mlađi od vas i pokušava da vas nagovori na nešto što vi ne odobravate. Sa Rakom i Škorpijom možete ostvariti dobru komunikaciju ako budete krajnje iskreni.\nKAO DA SAM IMALA BALONE: Cakana stavila, a nakon godinu dana…


Italija: La Linea Verde ostvarila rast prodaje za 6%\nItalijanska kompanija za preradu i pakovanje svežeg povrća i obrok salata, La Linea Verde, izvestila je o visini prodaje od 238 miliona evra u prošloj godini, što je za 6% više od ostavrenog rezultata u 2016. godini.\nU kompaniji pozitivan bilans pripisuju odličnim rezultatima u Italiji, ali i na međunarodnim tržištima. Jedna od liderskih pozicija na domaćem tržištu ostvarena je zahvaljujući snažnom rastu brenda instant supe Le Zuppe Fresche DimmidiSì.\nŠpanska podružnica kompanije, Vegetales Línea Verde Navarra, ostvarila je oko 35% ukupnog prihoda grupe. Nedavnim potpisivanjem sporazuma o akviziciji proizvodnog pogona u gradu Lodosa, specijalizovanog za proizvodnju soseva, krompir salate i sendviča i kapaciteta 200 tona hrane dnevno, Vegetales Línea Verde Navarra planira da ubrza rast u Španiji i krene u još intenzivnije osvajanje evropskih tržišta.\nDa podsetimo, La Linea Verde je krajem prošle godine najavila otvaranje pogona u Dobrincima, opština Ruma, za preradu i pakovanje povrća, a priliku za zaposlenje u ovom pogonu dobiće 150 nezaposlenih.\nPredstavnici lokalne samouprave su dodali i da je veoma značajno što će meštani Dobrinaca, osim prilike da dobiju posao, moći da prodaju svoje povrće fabrici.\nKako je ranije objavljeno, u ovoj fabrici će se, pre svega, proizvoditi i pakovati obrok salate, a pakovaće se i oprana salata spremna za konzumiranje.\nInvesticija je vredna oko osam miliona evra u prvoj fazi projekta. Oko fabrike planirano je i postavljanje plastenika na oko 20 hektara.


POSLE MESEC DANA PAUZE: Zvezdina odbrana jača za jednog defanzivca! - Domaći fudbal, Fudbal, The Best Of\nHotSport»Domaći fudbal, Fudbal, The Best Of»POSLE MESEC DANA PAUZE: Zvezdina odbrana jača za jednog defanzivca!\nPOSLE MESEC DANA PAUZE: Zvezdina odbrana jača za jednog defanzivca!\nMirko Marković| 2019-09-08T11:10:36+01:00\t8. sep 2019. 10:55|0 komentara|HotSport\nPosle problema sa kolenom i saniranjem povrede štoper je ponovo deo takmičarske ekipe šampiona Srbije.\nPolako se popunjava igrački kadar Crvene zvezde za nastavak sezone na tri fronta, a od pre nekoliko dana u stroju je ponovo Srđan Babić. Defanzivac se povredio pre mesec dana i preskočio je pored domaćih mečeva i dve evropske predstave sa Kopenhagenom i Jang Bojsom. Povreda kolena zahtevala je mirovanje uz terapije i minimalne individualne treninge.\nOdbrana šampiona Srbije sada je jača i pred nastavak sezone trener Vladan Milojević ima četiri štopera Miloša Degeneka, Nemanju Milunovića, Radovana Pankova i Srđana Babića, a zbog velikog broja mečeva do naredne reprezentativne pauze svakako da će minutaža biti podeljena i u poslednjoj liniji.\nMilan Pavkov je počeo da trenira, čekaju se Ričmond Boaći i Portugalac Tomane. Mali problem imao je Španac Hose Kanjas, ali posle par treninga odvojeno od ekipe od sutra se vraća pripremama za mečeve sa Inđijom, Bajernom i 22. septembra sledi poslastica i derbi sa Partizanom u Humskoj.


Naime, Stiv Bolmer, gazda Los Anđeles Klipersa, rešio je da sa suprugom Koni donira čak 25 miliona dolara za borbu protiv zdravstvene pošasti koja je ove godine pogodila planetu.\nPrema pisanju "NBC"-a, novac će biti upućen ka Sijetlu, Jugoistočnom Mičigenu i Los Anđelesu, dok je deset miliona odvojeno za Hitni medicinski fond Univerziteta Vašington.\nScena sa plaže u Majamiju\nBalmer, 64-godišnjak koji je bio i izvršni direktor Majkrosofta od januara 2010. do februara 2014, 16. je na listi najbogatijih ljudi sveta - prema Forbsovoj listi, raspolaže sa 51,9 milijardi dolara. Deo tog novca, 400 miliona, nedavno je uložio u kupovinu hale "Forum" u Inglvudu.\nOn je poznat i kao filantrop, pa je tako početnom donacijom od 50 miliona dolara pomogao razvoju Univerziteta Oregon, koji je pohađala njegova supruga, a ta velika akcija završena je skupljanjem dve milijarde dolara za stupendije, kao i medicinsko istraživanje važno za javno zdravlje. Iste te 2014. poklonio je 60 miliona dolara Harvardu za tamošnje naučno odeljenje, kome je deset miliona dao dve decenije ranije, zajedno sa Bilom Gejtsom.\nSjedinjene Američke Države su, podsetimo, juče postale država sa najviše inficiranih novim korona virusom - 124.686 osobe su bile pozitivne na testu, a do sada se 2.612 njih oporavilo, dok je 2.191 lice, nažalost, preminulo od Covid-19, teške bolesti pluća koju pomenuti virus izaziva.


Đurović: Uz EU spremiti ekonomiju za investicije | EUME\nNaslovnica Info Press info Đurović: Uz EU spremiti ekonomiju za investicije\nĐurović: Uz EU spremiti ekonomiju za investicije\nSamo zajedno, kroz integracioni proces i utvrđivanje zajedničkih ekonomskih prioriteta, uz pomoć evropskih fondova i banaka možemo dobiti spremniju ekonomiju za nove investicije i jaču ekonomsku saradnju u regionu, ocijenila je profesorica Ekonomskog fakulteta i bivša ministarka evropskih integracija Gordana Đurović.\nOna je gostujući u Dnevniku Televizije Crne Gore govorila o značaju sjutrašnjeg Bečkog samita kao i o značaju današnjeg potpisivanja graničnih sporazuma.\nĐurović kaže da se današnjim potpisivanjem Sporazuma o granici sa BiH i Kosovom, i sa dijelom koji je definisan sa Albanijom Crna Gora se brojkama popela do 64 odsto utvrđene granične linije.\n“To je veoma važno ne samo za naš region nego uopšte za evropski integracioni kontekst. Svi mogu samo pozdraviti ovakve sporazume, poželjeti da se i susjedne zemlje međusobno dogovaraju i da dobijemo jasne granice na bazi Badinterove komisije i onog što su međusobni dogovori i kompleksni i složeni pregovori koje sve zemlje pojedinačno vode”, saopštila je Đurović.\nPodsjeća da Crnoj Gori ostaje još da definiše granice sa Hrvatskom i Srbijom. “Ovi sporazumi danas su simbolično vrlo važni za cijeli region, suštinski za zemlje koje su potpisale, utvrđujući tako njihovu dobru saradnju u svim drugim politikama i oblastima”, kazala je bivša ministarka evropskih integracija.\nKada je riječ o sjutrašnjem samitu u Beču, Đurović kaže da je to skup na kojem treba da budu utvrđene nacionalne investicione liste.\n“Svakako da poslije velikih obećanja, koja su bila na političkom nivou na prvom samitu koji je bio u Njemačkoj, ovaj drugi treba da bude govor o utvrđivanju nacionalnih investicionih lista i odobravanju prvih projekata”, navodi Đurović.\nPodsjeća da je Crna Gora već delegirala neke projekte vezano za oblast energetike i saobraćaja.\n“Za očekivati je da će u tom najavljenom paketu, prvih deset projekata, biti neki koji se tiču mogućnosti finansiranja kroz Zapadno balkanski okvir, koji će biti od ekonomskog interesa za Crnu Goru. Zajednička linija koja se tiče investicionih programa za zemlje regiona potvrđuje, ne samo zajedničke ekonomske interese, nego i dobre političke odnose. Samo zajedno kroz integracioni proces i utvrđivanje zajedničkih ekonomskih prioriteta, uz pomoć evropskih fondova i banaka možemo dobiti spremniju ekonomiju za novije investicije i jaču ekonomsku saradnju u region”, navodi Đurović.\nOna ističe da EU jeste inicijator tih procesa, ali dodaje da bez ključnih igrača – država regiona, projekti se ne bi mogli realizovati.\n“Tako da je od najvećeg značaj dobra saradnja između zemalja regiona i dobro pripremljeni projekti, koji imaju jasnu dinamiku i strukturu ulaganja i ekonomski interes svih uključenih strana”, zaključila je Đurović.


Glavni grad uspio da obezbijedi stabilno finansiranje FK "Budućnost" za 10 godina\nKasu šampiona - puni "Savana"!\n- Uspjeli smo da realizujemo ono što se odavno pokušavalo - da pronađemo finansijski dovoljno stabilnog i poslovno kredibilnog partnera koji bi preuzeo obavezu upravljanja najznačajnijim sportskim kolektivnom u Podgorici. Zadovoljna dosadašnjom saradnjom sa strateškim partnerom na ovom planu, kompanijom "Savana", gradska uprava odlučila je da ovom pouzdanom partneru ponudi višegodišnji ugovor koji u potpunosti oslobađa Glavni grad obaveze finansiranja kluba na period od deset godina. U istom periodu partner će biti dužan da u poslovanje i razvoj kluba uloži minimum 12 miliona eura - saopštio je Glavni grad, čija će se Skupština na prvoj sjednici izjasniti o davanju saglasnosti na Ugovor o upravljanju Fudbalskim klubom "Budućnost".\nNakon Košarkaškog kluba „Budućnost Voli“, ovo je još jedan klub iz naše plavo-bijele porodice koji na ovaj način dobija sponzora koji će joj obezbijediti povratak na stare staze uspjeha. Vjerujemo da će ovaj prijedog dobiti jednoglasnu podršku odbornika u Skupštini Glavnog grada.


f Model finansiranja zaštite životne sredine u 2015. godini - Arhus Centar Subotica\nModel finansiranja zaštite životne sredine u 2015. godini\nSrbija bi do sredine ove godine trebalo da utvrdi novi model specijalizovanog fonda iz koga bi se finansirali projekti zaštite životne sredine, izjavila je danas načelnica Odeljenja za upravljanje otpadom u Ministarstvu poljoprivrede i zaštite životne sredine Radmila Šerović. Ona je rekla, da bi Srbija, nakon što je 2012. ukinut Fond za zaštitu životne sredine, u prvom ili drugom kvartalu 2015. trebalo da dobije zakon o fondu.\n“Ministarstvo je radilo intenzivno na iznalaženju novog načina finansiranja sistema upravljanje otpadom i zaštite životne sredine i na pragu smo dobijanja novog modela”, kazala je Šerovićeva agenciji Beta.\nOna nije želela da navede detalje o budućem fondu, ali je kazala da će odredbe o njemu biti ubačene u tri krovna zakona iz te oblasti – o zaštiti životne sredine, o zaštiti prirode i o upravljanja otpadom.\nŠerovićeva je najavila i reviziju dozvola za upravljanje otpadom u skladu sa izmenama Zakona o upravljanju otpadom.\n“Očekujem da će se revizija obaviti tokom drugog i trećeg kvartala 2015. godine”, rekla je ona i podsetila da je od 2010. do danas izdato 1.700 dozvola za upravljanje otpadom, od cega je 20 odsto izdato operaterima koji imaju uspostavljen sistem za sakupljanje, transport i privremeno skladištenje, tretman i reciklažu.\nBudžet za zaštitu životne sredine za 2015. godinu iznosi 5,09 milijardi dinara, a uključujući sredstva donacija i IPA fondova, on iznosi 5,36 milijardi dinara.\nBudžet celog Ministarstva poljoprivrede i zaštite životne sredine za ovu godinu je 41,3 milijarde dinara.


Kako se pripremiti za dvojno knjigovodstvo? - Došen knjigovodstvena agencija\nKako se pripremiti za dvojno knjigovodstvo?\nObjavio Miloš Došen at 05.11.2018.\nOvaj tekst je pripremljen u saradnji sa Stomatološkom komorom Srbije i u formi dopisa poslat je članstvu Komore 02.11.2018. godine\nŽelimo da Vam usmerimo pažnju i damo set preporuka u vezi bitnih zakonskih promena, koje će od 1.1.2019. godine stupiti na snagu i koje će imati uticaj prvenstveno na sve privatne stomatologe, koji vode poslovne knjige (tzv. knjigaši).\nDobro planiranje poslovanja i poznavanje zakonskih obaveza su ključni elementi poslovnog uspeha, pa nam je zato namera da Vas pravovremeno obavestimo o pripremnim radnjama koje savetujemo da obavite u 2018. godini; o novim procedurama koje knjigaši treba da počnu da primenjuju u 2019. i o obavezama koje treba ispuniti u prvom kvartalu 2020.\nU decembru 2017. godine usvojene su brojne izmene Zakona o porezu na dohodak građana, koji je ključni Zakon za regulisanje poreskih i drugih obaveza preduzetnika. Ključna izmena Zakona se odnosi na ukidanje sistema prostog knjigovodstva, i uspostavljanje obaveze vođenja poslovnih knjiga u sistemu dvojnog knjigovodstva, od 1. januara 2019. godine.\nUsled ovih promena, privatne stomatološke ordinacije koje vode poslovne knjige i poliklinike, moraće svoju poslovnu i knjigovodstvenu praksu da usaglase sa Zakonom o računovodstvu (“Sl. glasnik RS”, br. 62/2013 i 30/2018) i Pravilnikom o načinu priznavanja, vrednovanja, prezentacije i obelodanjivanja pozicija u pojedinačnim finansijskim izveštajima mikro i drugih pravnih lica (“Službenom glasniku RS”, br. 118/2013 i 95/2014).\nNovonastala situacija će imati brojne praktične implikacije na proces rada, procedure i načine vođenja internih evidencija i poslovne dokumentacije, obaveze finansijskog izveštavanja; i na način i obim saradnje sa Vašim knjigovođama.\nDa bi proces vođenja poslovnih knjiga po sistemu dvojnog knjigovodstva mogao neometano da započne u pomenutom roku, potrebno je ispuniti prethodne uslove. Knjigovođe sa kojima sarađujete, moraće da formiraju početna stanja – presek finansija i evidencija od koga će se krenuti sa knjiženjem po novom sistemu.\nFormiranje početnog stanja podrazumeva da se izvrši popis: osnovnih sredstava, obrtnih sredstava (materijala), potraživanja od kupaca, obaveza prema dobavljačima, novčanih sredstava na tekućim dinarskim i deviznim računima, prikupljenih gotovinskih računa; sa stanjem 31.12. 2018. godine. Temeljna priprema i realizacija pomenutih radnji, omogućiće Vam lakše prilagođavanje obavezama koje nastupaju naredne 2019.\nZa osnovna i obrtna sredstva, potrebno je formirati odvojene spiskove (tabele) u kojima će redom biti navedeni sledeći podaci: vrsta, količina, jedinična vrednost i ukupna vrednost.\nPotraživanja od kupaca ćete sami utvrditi, na osnovu svojih evidencija i ona se odnose na usluge koje nisu plaćene do kraja ili na naplatu preko administrativnih zabrana.\nDa biste utvrdili tačno stanje svojih obaveza prema dobavljačima, najbolji način je da se od dobavljača zatraže izvodi otvorenih stavki (IOS).\nStanje novčanih sredstava utvrđuje se na osnovu poslednjih izvoda svih tekućih računa na dan 31.12. 2018.\nEvidencija gotovinskih računa izdatih u 2018. godini (gorivo, reprezentacija), se odnosi samo na one račune, po osnovu kojih potencijalno planirate da podignete sredstva sa tekućeg računa u 2019. godini. Preporuka je svakako da novac koji se odnosi na gotovinske račune iz 2018. podignete do kraja 2018. i da ih ne prenosite u novu godinu.\nPosavetujte se sa svojim knjigovođama i o statusu i načinu rešavanja pitanja pozajmica osnivača.\nNove obaveze tokom 2019. godine\nVođenje poslovnih knjiga po sistemu dvojnog knjigovodstva, podrazumeva knjiženje svi poslovnih promena koje imaju uticaja na promene imovine po količini, vrednosti, vrsti i izvorima. Sve poslovne promene moraju imati prateće dokumente, pošto se sve knjigovodstvene radnje sprovode na bazi knjigovodstvenih dokumenata. Poslovne promene koje su se desile, a nemaju prateće dokumente o njihovom nastanku i uticaju na poslovanje, ne mogu biti proknjižene, što je osnovni razlog zašto se preporučuje da se, počevši od nove godine uspostave ažurne evidencije dokumentacije koja se koristi za knjiženje i kasnije finansijsko izveštavanje (npr. ulazne i izlazne fakture i gotovinski računi).\nPreporučujemo Vam da od 1.1.2019. godine uspostavite dve bitne evidencije – knjigu primljnih računa (KPR) i knjigu izdatih računa (KIR). Ovo su osnovne evidencije, koje će Vama i Vašim knjigovođama znatno olakšati posao. KPR omogućava da se prate svi računi koje ste primili i ova evidencija će biti posebno bitna, jer većina Vas dobija veliki broj računa za nabavku opreme, materijala ili za plaćanje režijskih troškova. KIR predstavlja evidenciju računa koje vi izdajete, i posebno je bitna ukoliko Vi izdajete formalne fakture (npr. naplaćujete usluge od sindikata ili drugih firmi).\nOstale evidencije koje preporučujemo da se vode u kontinuitetu tokom godine su evidencija pazara i knjiga primljenih gotovisnih računa (posebno evidentiranje računa za gorivo, restorane, putarine, kupovine u marketima). Forma ovih evidencija nije specijalno propisana po vrsti i sadržini, pa u praksi to može da bude i običan fajl ili sveska u kojoj se evidentiraju ovakvi računi, uz prateći registar u kome se fizički čuvaju računi.\nVođenje poslovnih knjiga po sistemu dvojnog knjigovodstva podrazumeva i poštovanje rokova koje nameću Zakon i Pravilnik.\nNaime, obaveza preduzetnika je da dokumenta dostavlja knjigovođi u roku od 3 dana od dana nastanka dokumenta ili 3 dana od dana prijema dokumenta – ključni razlog za vođenje KPR i KIR. Kada knjigovđe prime Vaša dokumenta, imaju obavezu da ih knjiže u roku od pet dana od prijema. Obaveza poštovanja ovih rokova podrazumeva disciplinovan i ažuran pristup u vođenju evidencija i komunikaciji sa knjigovodjama.\nPlaniranje za 2020. godinu\nTreba imati u vidu, da iako od 1. januara 2019. kreće obaveza vođenja poslovnih knjiga po sistemu dvojnog knjigovodstva, neke od najbitnijih implikacija nastaju tek krajem 2019. i u prvom kvartalu 2020. godine.\nNaime, bitna zakonska obaveza za svakog ko vodi dvojno knjigovodstvo je obaveza da se podnose i registruju finansijski izveštaji, koji nastaju kao rezultat ažurnog vođenja poslovnih knjiga.\nSvaki preduzetnik koji vodi poslovne knjige, će do 28. februara 2020. morati da podnese i registruje set finansijskih izveštaja, na način kako to danas rade privredna društva. To znači da će izrada, potpisivanje i podnošenje bilansa uspeha, bilansa stanja, statističkog bilansa i poreskog bilansa biti dodata na do sada postojeću obavezu podnošenja poreske prijave PPDG1-S.\nDakle, u prvom kvartalu 2019. svi preduzetnici koji vode poslovne knjige, biće u obavezi da podnesu samo poresku prijavu PPDG1-S i poreski bilans za 2018. godinu, sa rokom 15. april 2019.; a puna obaveza podnošenja svih gorenavedenih izveštaja nastupa tek 2020. godine i odnosi se na period od 1.1.2019. do 31.12.2019.\nBilans stanja, bilans uspeha i statistički aneks obavezno se podnose u elektronskoj formi Agenciji za privredne registre. Ovo je bitna informacije, jer svaki preduzetnik je u obavezi da samostalno potpiše svoje finansijske izveštaje kvalifikovanim elektronskim sertifikatom, što znači da će svaki preduzetnik koji vodi knjige po sistemu dvojnog knjigovodstva biti u obavezi da pribavi elektronski sertifikat od nekog od 4 sertifikaciona tela u Srbiji. Proceduru potpisivanja finansijskih izveštaja ne mogu da realizuju knjigovođe sa svojim sertifikatima, tako da treba da budete upoznati sa obavezom da pravovremeno pribavite sertifikate.\nSertifikaciono telo koje u ovom trenutku ima najbolje postavljen sistem izdavanja i čije tehnološko rešenje radi odlično jeste Privredna komora Srbije. Kvalitetno rešenje nudi i Halcom, dok elektronski sertifikati Pošte Srbije i Ministarstva unutrašnjih poslova imaju manjkavosti.\nZbog mogućnosti da se optimizuju troškovi poreskih davanja, koje donosi poreski režim preduzetnika knjigaša u sistemu lične zarade, veliki broj osnivača stomatološki ordinacija se u prethodnim godinama opredelio upravo za taj poreski režim. Te uštede opstaju, ali ukidanje prostog knjigovodstva, uticaće na promenu poslovnih procesa i nastanak novih obaveza.\nPretežan broj osnivača u privatnom zdravstvu, koji su se ranijih godina odlučili da počnu da vode poslovne knjige, najverovatnije će ostati u tom sistemu, i u toj opciji, savetujemo detaljnu i pravovremenu pripremu i planiranje, shodno preporukama koje smo dali.\nMeđutim, postoji i druga opcija, koju može da razmotri veliki broj preduzetnika koji za nju ispunjava uslove – povratak u paušalni sistem oporezivanja.\nUslov da preduzetnici knjigaši realizuju ovu opciju, jeste obim prihoda manji od 6 miliona dinara na godišnjem nivou. Vremenski rok za izjašnjavanje i pokretanje procedure za povratak u paušal je 30. novembar 2018.


Selo Dulene očarava domaće turiste – SveVesti.net\nSelo Dulene očarava domaće turiste\nSamo na dvadeset kilometara od Kragujevca nalazi se selo Dulene, netaknute prirode poznato po najvećoj klisuri u Šumadiji i najvećoj nadmorskoj visini na kojoj se pruža Crni vrh. Selo ima deset vidikovca od po 700 metara nadmorske visine pa Dejan Milenković meštanin Dulena koji je odrastao u Nemačkoj želi da što više izletnika iz grada dovede u ovo selo.\nDejan Milenković, predsednik mesne zajednice sela Dulene kaže: “Naši Kragujevčani uvek putuju u Sokobanju, idu na Divčibare, na Zlatibor a ne znaju da to isto imaju ovde, 20 kilometara pored Kragujevca. Imaju i vazdušnu banju Crni vrh na kojoj se kao i na Zlatiboru ukrštaju četiri vetra. Samo naš najveći problem je infrastruktura gde grad ne može sam da nam pomogne a imamo mnogo zahteva i mnogo mi je bolno da odbijam Vojvođane i Beograđane jer oni hoće do vikendice da dođu kolima.”\nStanovnici urbanih sredina iz Vojvodine i Beograda dolaze sve više u ovo šumadijsko selo.\nPredrag Lukić, Beograđanin ističe: “Došli smo do Gledićkih planina, pravili smo trku sa drugarima iz Kragujevca i preko planinara smo čuli za selo Dulene, nikad nismo bili ovde i sada prvi put vidimo ovu prirodu a možda ćemo da pravimo još neke akcije. To nam je bila i glavna ideja pošto je na dva sata od Beograda i netaknuta je priroda i to je ono što nas je privuklo da dođemo i pogledamo o čemu se radi.”\nZa tri i po godine u selu je dosta toga urađeno, uveden je internet kao i signal mobilne telefonije, a obnavljaju se i prostorije škole kao i stari seoski dom.\n“Četrdeset godina pola sela nije imalo ulično svetlo, preko Srbija vode smo obnovili naše Dulensko jezero koje nije postojalo trideset godina i to su fenomenalne stvari. Ova škola treba da bude novo dečje odmaralište i da tu naša deca iz Kragujevca imaju neki čas u prirodi i da odmaraju vikendom ovde u našem raju”, ispričao je Milenković.\nLjudi iz gradskih sredina se sve više interesuju za kupovinu placa ili vikendice u selu Dulene, a boravak u prirodi sve više privlači i brojne izletnike.\nPrevious U ustanovama socijalne zaštite zaraženo 164 korisnika\nNext Brnabić: Bez Vranja imali bismo jedan od najboljih rezultata


Ministri će na današnjem zasjedanju razgovarati i o sigurnosnoj situaciji u Afganistanu, Ukrajini, Gruziji, te na Zapadnom Balkanu, uključujući sve veće tenzije između Srbije i Kosova, kao i dešavanja u Bosni i Hercegovini, posebno separatističkim ambicijama RS-a.\nStoltenberg se tim povodom naročito osvrnuo na najave o povlačenju RS iz sporazuma o Oružanim snagama BiH.\n– NATO je na Balkanu od devedesetih godina i prisutni smo zaista dugo u BiH. Zabrinuti smo zbog tenzija i vidimo da NATO i EU rade blisko kada je riječ o ovim pitanjima. Svako potkopavanje multietničkih i državnih institucija izaziva zabrinutost, naročito kada je riječ o Oružanim snagama BiH koje su jedna od najuspješnijih multietničkih institucija u BiH i NATO je doprinio tome. Zabrinjava zapaljiva retorika Milorada Dodika i vlasti u RS-u i potrebno je pružiti svu podršku institucijama Bosne i Hercegovine – poručio je Stoltenberg.


Seltik dogovorio igrača Totenhema - Telesport.rs\nSeltik dogovorio igrača Totenhema\nSjajna vest za Seltik.\nFudbaleri Totenhema su imali fenomenalnu sezonu u kojoj su na kraju uspeli da izbore plasman u Ligu šampiona. Totenhem je bio totalni autsajder na početku sezone u borbi za mesto u Ligi šampiona. Međutim, kada je trebalo da se pokaže pravo lice Totenhem je ubedljivo savladao Arsenal i zasluženo ga preskočio na tabeli.\nUprava kluba je uradila veoma dobar posao te što ima neke planove oko dovođenja igrača ima planove i o transferu svojih igrača u drugi klub. Kameron Karter Vikers se dobro pokazao u dresu šampiona Škotske te je Seltik odlučio da ga otkupi od Totenhema. Dogovor je postignut te je i ugovor potpisan danas.


U TREBINJU OČEKUJEM APSOLUTNU POBJEDU U OKTBORU\nPredsjednik Saveza nezavisnih socijaldemokrata Milorad Dodik očekuje apsolutnu pobjedu na svim nivoima u Trebinju, jer su, kako je istakao nakon sastanka sa članovima mjesnih izbornih štabova Gradskog odbora SNSD-a Trebinje, Socijaldemokrate sada jače nego ikada.\n„Očekujemo da će SNSD u Trebinju na oktobarskim izborima ostvariti za 30 odsto bolji rezultat nego na izborima 2016. godine“, nagladio je Dodik.\nOn je kazao da je stanje u SNSD-u u Trebinju, kao i drugim mjestima, najbolje do sada i da očekuje najbolji ikada postignuti izborni rezultat u svim dijelovima Republike Srpske.\n"Model rada u Trebinju treba da bude prenesen i u druge opštinske organizacije, jer je ovdje nađen kvalitetan spoj između gradske uprave, direktora javnih ustanova i preduzeća, koji su vršioci odgovornih funkcija", rekao je Dodik, zadovoljan što, kako kaže, sva ova djelovanja izuzetno dobro koordiniraju sa samim narodom zbog koga i jesu na tim mjestima.\nSpremnost trebinjskog SNSD-a za predstojeće izbore potvrdio je gradonačelnik Trebinja i generalni sekretar SNSD-a Luka Petrović, koji je naglasio da je sve spremno i za predstojeću izbornu kampanju.\nOn je dodao da trebinjski SNSD ima jasno zacrtane ciljeve za Narodnu Skupštinu Republike Srpske, Predstavnički dom Parlamentarne skupštine BiH, a da je jedan od njih osvajanje četiri do sedam mandata, koliko ih u Narodnoj skupštini Republike Srpske pripada izbornoj jedinici devet...


Poznat datum revanša Aldžamen Sterling – Petr Jan, upućene opasne prozivke\nVrela krv pred duel Rusa i Amerikanca /foto/\nAmerički UFC borac Aldžamen Sterling nastavio je rat sa Rusom Petrom Janom uputivši mu prozivke i pretnje pred naredni meč, ali je i dobio odgovor od ruskog... 08.03.2022, Sputnik Srbija\nRat između Sterlinga i Jana počeo je u martu 2021, kada je ruski borac diskvalifikovan zbog nedozvoljenog udarca kolenom u glavu.U međuvremenu je upućeno mnogo neprijatnih reči, a Amerikanac se oglasio nedugo nakon što je saznao da će novu borbu protiv Jana imati najverovatnije 9. aprila.„Pre godinu dana sam ovom lažljivom pacovu dao lak izlazak iz problema, nakon što sam dominirao četiri runde i naterao ga da preda svoj pojas od papira. Za pet nedelja ću mu dati priliku za revanš koji ne zaslužuje i skor ću povisiti na 2-0. Tog 9. aprila nećeš imati gde da pobegneš“, napisao je Sterling i poruku završio na ruskom:„Sada ćeš biti uhvaćen!“.Jan, sa druge strane, nije trošio mnogo reči, već je na svom Tviter profilu postavio najavu borbe na „UFC 273“ i na Sterlingovo lice nalepio njušku svinje.\nAmerički UFC borac Aldžamen Sterling nastavio je rat sa Rusom Petrom Janom uputivši mu prozivke i pretnje pred naredni meč, ali je i dobio odgovor od ruskog borca.\nRat između Sterlinga i Jana počeo je u martu 2021, kada je ruski borac diskvalifikovan zbog nedozvoljenog udarca kolenom u glavu.\nU međuvremenu je upućeno mnogo neprijatnih reči, a Amerikanac se oglasio nedugo nakon što je saznao da će novu borbu protiv Jana imati najverovatnije 9. aprila.\n„Pre godinu dana sam ovom lažljivom pacovu dao lak izlazak iz problema, nakon što sam dominirao četiri runde i naterao ga da preda svoj pojas od papira. Za pet nedelja ću mu dati priliku za revanš koji ne zaslužuje i skor ću povisiti na 2-0. Tog 9. aprila nećeš imati gde da pobegneš“, napisao je Sterling i poruku završio na ruskom:\n„Sada ćeš biti uhvaćen!“.\nJan, sa druge strane, nije trošio mnogo reči, već je na svom Tviter profilu postavio najavu borbe na „UFC 273“ i na Sterlingovo lice nalepio njušku svinje.\n27 Septembar 2021, 21:27\n30 Septembar 2021, 10:32\nSpektakl u UFC: Kovington bolji od Masvidala u borbi „zaraćene braće“\n6 Mart, 08:39


Mala, ali odabrana družina - Sportska centrala\n28 nov 2020. 09:44\nKošarkaška reprezentacija Srbije danas će od 15.30 sati nastaviti svoje kvalifikacije za Evropsko prvenstvo 2022. godine.\nKao po običaju, naš tim, poput velikog dela drugih ekipa, igraće bez svojih najboljih košarkaša zbog mimoilaženja FIBA i Evrolige, pa i NBA lige, stoga su selektorima na raspolaganju igrači koji nastupaju u klubovima iz Evrokupa, FIBA Lige šampiona…\nMeđutim, naša selekcija je i pored toga dovoljno jaka i iskusna da izlazi na kraj sa timovima poput Švajcarske (danas) i Finske (ponedeljak), ali ritam u kojem se košarkaši trenutno nalaze je zaista paklen i vremena za odmor je malo.\nNije imao Igor Kokoškov slatke muke, te je pažljivo odabrao 20 igrača, što iz inostranstva, što iz regionalnog šampionata. Iskustvom prednjače Marko Simonović, kojem je Crvena zvezda dopustila da se priključi reprezentaciji, kao i Danilo Anđušić, koji se posle sedam godina vraća u nacionalni tim.\nUz njih dvojicu, svakako da su najviše utakmica visokog nivoa odigrali Rade Zagorac, Nemanja Dangubić i Dejan Kravić, a prostora će biti i za mlade nade, pre svega Filipa Petruševa, koji žari i pali ABA ligom. Imaju ,,Orlovi“ respektabilan tim, stoga se možemo nadati maksimalnom skoru nakon ,,balona“ u Espu.\nReprezentacija Srbije, posle utakmica prvog „prozora“ koje su odigrane u februaru ove godine (pobeda u Finskoj 80:58 i poraz u Beogradu protiv Gruzije 90:94), trenutno je na drugom mestu u ,,E“ grupi iza Gruzije (2-0) sa skorom 1-1 koliko ima i trećeplasirana Finska, dok je poslednja Švajcarska sa 0-2 .\nPodsećamo da naše seniore u februaru 2021. u poslednjem “prozoru” očekuju dueli sa Gruzijom i Švajcarskom, a odluka o domaćinima „balona“ februarskih „prozora“ biće doneta u decembru.


► Obradović (Dveri): Vučić nema ovlašćenja da pregovora o statusu Kosova,\n"Za državu Srbiju ne mogu biti prihvatljivi nikakvi razgovori o nekakvom 'sveobuhvatnom pravno obavezujućem sporazumu između Beograda i Prištine' kojim naša vlast priznaje lažnu državu Kosovo kao nezavisnu i omogućava joj ulazak u Ujedinjene nacije, a to je – prema svedočenju lidera Nemačke i Francuske kao glavnih organizatora ovog dijaloga – njihov cilj", naveo je Obradović u saopštenju.\nDodao je da Vučić nikada nije dobio ovlašćenje niti Vlade Srbije niti Skupštine Srbije da pregovara u ime države Srbije o statusu Kosova.\n"Nikada u Skupštini nije usvojena nikakva pregovaračka platforma, a bez nje se ne ide ni na kakve pregovore", rekao je Obradović.\nObradović je ocenio da u Briselu nije moguće voditi ravnopravni dijalog jer je Evropska unija na strani kosovske nezavisnosti, već dijalog o Kosovu treba vratiti u Savet bezbednosti Ujedinjenih nacija.\nOn je istakao da u dalje pregovore o Kosovu treba da bude uključena i Rusija, po zahtevu Srbije.\n"Stavljanje potpisa na priznanje nezavisnosti lažne države Kosovo od strane aktuelne vlasti u Beogradu bilo bi protivustavno, suprotno Rezoluciji 12 44 SB UN i - u slučaju da to uradi predsednik Srbije - gaženje predsedničke zakletve na Ustavu i Jevanđelju", navodi se u saopštenju.\nObradović je dodao da su priznanje okupacije dela državne teritorije i urušavanje teritorijalnog integriteta i suvereniteta su teška krivčina dela za koja po Krivičnom zakoniku sleduje višegodišnja robija i da bi svako ko razmišlja u tom pravcu trebalo da zna da mu to sigurno sleduje.\n"Vučić i njegova neovlašćena delegacija, koja od sutra počinje novi ciklus pregovora o Kosovu u Briselu, treba da znaju da građani Srbije koji drže do Ustava, a posebno oni koji su patriotski orijentisani, neće dozvoliti izdaju Kosova i sigurno neće mirno čekati stavljanje potpisa na priznanje lažne države Kosovo", naveo je Obradović.


Severna Koreja poziva na ujedinjenje sa Južnom Korejom | Autonomija\nSevernokorejske vlasti objavile su proglas kojim su pozvale „sve Korejce u zemlji i inostranstvu“ da &#…\nSevernokorejske vlasti objavile su proglas kojim su pozvale „sve Korejce u zemlji i inostranstvu“ da „promovišu kontakt i saradnju Severne i Južne Koreje“ i ovu godinu učine „znamenitom“ za istoriju svoje zemlje.\nU proglasu koji je u sredu uveče objavila severnokorejska novinska agencija KCNA, Korejci se pozivaju da „udruže svoje napore u nastojanju da unaprede odnose Severa i Juga i da načine pomak ka ujedinjenju“.\n„Hajde da što pre unapredimo odnose severa i juga i utremo širok put ružičastoj budućnosti nacije koja će biti ponovo ujedinjena, snažna i uspešna“, navodi se u proglasu.\nU proglasu se poziva na „odlučno suprotstavljanje svim preprekama“ na putu poboljšanja odnosa, na ublažavanje vojne napetosti i stvaranje miroljubive klime na korejskom poluostrvu.\n„Promovišimo kontakte, putovanja i razmenu izmedju Severa u Juga kako bi nestale podele“, navodi se uz poziv svim sunarodnicima da unište izazove na putu ujedinjenja i da Sever i Jug sami reše sve sporove.\n„Pozivamo sve Korejce da čvrsto veruju u svetlu budućnost nacije i da se svi kao jedan bore za sveti cilj da ovu godinu učine važnom godinom velikih promena koje će večno sjati u istoriji nacionalnog ujedinjenja“, navodi se u proglasu usvojenom na sastanku severnokorejskog rukovodstva.\nSevernokorejski lider Kim Jong Un je u novogodišnjem obraćanju pozvao na ujedinjenje dve države, ocenivši da je ova godina značajna i za Sever koji obeležava 70 godina postojanja, i za Jug koji je domaćin Zimskih olimpijskih igara.


Ambasada SAD objavila mejl prepisku u kojoj demantuje Informer - Raskrikavanje\n12.02.2019. Vesna Radojević Foto: rs.usembassy.gov\nAmerička ambasada objavila je mejlove kojima demantuje pisanje tabloida Informer da nisu odgovorili na njihove upite o sastancima koje je ta ambasada organizovala sa pojedinim opozicionim liderima. Naime, Informer je 9. februara u tekstu o sastanku službenika te ambasade i Sergeja Trifunovića tvrdio da iz američke ambasade niko nije odgovorio na njihova pitanja. Objavljeni mejlovi dokazuju da je ambasada to učinila dva dana ranije.\nInformer je u vikend izdanju novina, 9. i 10. februara, nastavio priču o navodnom mešanju američke ambasade u organizaciju protesta „1 od 5 miliona“. Pisali su o tome šta su navodno Sergej Trifunović i službenici američke ambasade ručali za vreme sastanka u hotelu Hilton. Naslov je u prvoj verziji glasio da je Trifunović naručio jelo od 25 hiljada dinara, da bi kasnije promenili tu informaciju i napisali da je cena bila deset puta manja, o čemu je portal Fake News Tragač već pisao. U istom Informerovom tekstu se između ostalog navodi i da američka ambasada nije odgovorila na njihovima pitanja o sastanku.\nInformer, vikend izdanje 9. i 10. februar\nMeđutim, u tvitu američke ambasade u Srbiji navodi se da ne razumeju zašto Informer odbija da objavi činjenice kao i da su sastanci sa političarima iz vlasti i opozicije redovan deo njihovog posla. SAD nisu organizator niti finansijer protesta, naveli su oni i okačili dve fotografije u kojima se vidi da su dva dana pre objavljivanja teksta, 7. februara, odgovorili na pitanja Informera.\nDa podsetimo, snimci i fotografije sastanka lidera PSG-a Sergeja Trifunovića i organizatorke protesta Jelene Anasonović sa ljudima iz nevladinog sektora i službenicima američke ambasade u hotelu „Hilton“ objavljeni su na portalu govorisrbija.rs. Tvrde da su te fotografije i snimci dokazi da SAD stoje iza građanskih protesta koji se već dva meseca održavaju širom Srbije.\nKao što smo već pisali, urednik ovog portala Nemanja Đukić za Raskrikavanje je priznao da za te tvrdnje nemaju dokaza i da se radi o njegovom logičkom zaključivanju.\nNa pitanje novinarke Raskrikavanja da se u delu javnosti spekuliše da je snimke dostavila BIA što bi značilo da državna institucija prati organizatore protesta i opozicione lideri, Đukić je odgovorio da mu je snimak stigao od „nekog čitaoca na mejl“.\n„Pa ja Vam kažem da je meni stiglo to na mejl redakcije od našeg čitaoca. Mislim, svako sedi, mislim, može da sedi gde god hoće i da snima…“, rekao je Đukić.\nNa pitanje kako objašnjava činjenicu da je sastanak održan u kafiću hotela, odnosno kakva je to zavera koja se kuje na javnom mestu, Nemanja Đukić je rekao da „to morate da pitate njih“.\n„Mi smo doneli zaključak na osnovu njihovih sastanaka što smo i ranije tvrdili da se oni sastaju s njima. Koliko znam oni sami kažu da hoće da sruše ovaj sistem i Vučića… Šta sam ja tu pogrešno napisao što oni već nisu rekli“, kazao je on.


Održiv ekonomski rast strateški razvojni cilj Crne Gore :: Ekonomija\nOdrživ ekonomski rast strateški razvojni cilj Crne Gore\n19.06.2019 13:40 > 13:40 | Postavio/la: Lejla Hadžimuhović | Izvor: Mina bussines\nOdrživ i inkluzivan ekonomski rast, koji će doprinijeti smanjenju razvojnog jaza u odnosu na prosjek EU, kao i povećanje kvaliteta života svih građana, strateški su razvojni ciljevi Crne Gore, saopštila je državna sekretarka u Ministarstvu saobraćaja, Angelina Živković.\nOna je u Budvi, na otvaranju dvodnevne radionice na temu Održivi urbani transport i mobilnost: politike i prakse na osnovu pregleda uticaja na životnu sredinu Ekonomske komisije UN za Evropu (UNECE), govorila o značaju balansiranog pristupa i investiranja u održavanje i razvoj saobraćajne infrastrukture i usluga.\nIz Ministarstva saobraćaja i pomorstva saopšteno je da je Živković kazala da će strateški ciljevi definisani Strategijom razvoja saobraćaja Crne Gore do 2035. doprinijeti podsticanju i razvoju održivog transporta.\nPozitivni uticaji Strategije, za koju je Evropska komisija dala pozitivno mišljenje i koju bi Vlada trebalo da usvoji do kraja mjeseca, očekuju se, prema njenim riječima, kao rezultat implementacije strateških i specifičnih ciljeva i njima pripadajućih mjera.\nStrateški ciljevi se odnose na ekonomsko blagostanje, dostupnost, obavljanje operacija i kvalitet usluga, sigurnost i bezbjednos, integracije u EU i ekološku održivost.\nIz Ministarstva su objasnili da su glavni ciljevi dvodnevne radionice posvećeni obezbjeđenju platforme za zemlje istočne i jugoistočne Evrope i Kavkaza da podijele iskustva u rešavanju pitanja održivog transporta i da podrže saradnju između relevantnih stručnjaka za transport i životnu sredinu.\nCilj radionice je i razmatranje mogućnosti i izazova koji trenutno usporavaju razvoj održivog transporta, s obzirom na implementaciju ciljeva održivog razvoja, zatim poboljšavanje razumijevanja dostupnih alata i instrumenata za podršku održivom transportu, kao i razmotranje i identifikovanje rješenja za prevazilaženje izazova i uklanjanje uskih grla u oblasti održivog transporta.\nNa dvodnevnoj radionici pored crnogorskih učestvuju i predstavnici Albanije, Azejberdžana, Jermenije, Bosne i Hercegovine, Bjelorusije, Gruzije, Italije, Rumunije, Sjeverne Makedonije, Srbije, Ukrajine, kao i institucija kao što su UNECE, EBRD, Univerzitet Milano-Bicocca, ISPRA i njemačka Agencija za životnu sredinu.\nRadionica se održava pod pokroviteljstvom UNECE, njemačkog federalnog Ministarstva za životnu sredinu, očuvanje prirode i za nuklearnu bezbjednost, Umwelt Bundesamt i crnogorskog Ministarstva održivog razvoja i turizma.


Njemačka vlada poziva mlade parove sa djecom!!! Poklanjaju zemljište, a evo koji su uslovi! – Sve za vas\nZbog sve starije populacije mnoga manja mesta u Nemačkoj, među kojima je i selo Otenštajn na severu Nemačke, došla su u situaciju da zatvore škole jer nemaju dovoljno učenika.\nČelnici ovog nemačkog sela stoga pozivaju mlade bračne parove s decom da se dosele u ovo mesto gde će imati prijatan i miran život. Kako piše Financial Times, nemačke vlasti poslednjih decenija intenzivno rade na privlačenju mladih porodica iz drugih zemalja kako bi rešili sve izraženiji problem starenja.\n“Demografske promene su jedan od najvećih izazova Nemačke”, rekao je ranije ove godine Volfgang Šojble, ministar za finansije.\nI na sajtu Nemačke ambasade u Sarajevu stoji da Gradska uprava sela Otenštajn zaista poklanja opštinske parcele mladim porodicama sa decom. Međutim, ove porodice moraju u periodu od tri godine graditi na parceli i snositi troškove priključaka koji nisu beznačajni (priključak za vodu, kanalizaciju, struju, gas, telefon, pristupni put itd.).\nUostalom, izgradnja kuće u Nemačkoj kao i troškovi života generalno-nisu jeftini. U Otenštajnu i okolini ima mnogo slobodnih radnih mesta (npr. u oblasti medicinske nege, gastronomije i zanatstvu).


EIB zemljama van EU sprema 5,2 milijarde eura pomoći – The PRESTIGE\nSredstva su dio šireg paketa pomoći za 100 država van EU-a koje je najavio Brisel, odnosno “Tim Evropa”, a koja su podržana garancijama iz budžeta EU-a, prenosi Fena.\nSredstva će biti ispraćena dodatnim dugoročnim finansiranjem zdravstvenog i privrednog sektora, u skladu sa potrebama.\n“Pandemija Covid-19 pogodila je mnoge zemlje i za sobom će ostaviti velike ekonomske posljedice. Biće izgubljena radna mjesta i sa njima mogućnost ljudi da podmiruju osnovne životne potrebe. U ekonomski ranjivijim zemljama kriza će najviše pogoditi preduzetnike, ali i uvećati javni dug. Našim partnerima van EU-a želimo pokazati da je Evropa uz njih onda kada im je potrebna”, kazao je Verner Hojer, predsednik EIB-a.\n“Kao dio ‘Tima Evrope’, EIB Grupa će u sedmicama pred nama osigurati konkretnu podršku za nove investicije u zdravstvo i privredu u zemljama van EU. U saradnji sa Evropskom komisijom, zemljama članicama EU, te evropskim i ostalim multilateralnim finansijskim institucijama, omogućićemo javnom i privatnom sektoru lakši pristup finansijama koje će im biti neophodne da prevaziđu posljedice pandemije.”\nPotpredsjednik EIB-a Dario Skanapieko, koji je u EIB Grupi zadužen za aktivnosti na Zapadnom Balkanu, izjavio je da je pandemija Covid-19 suočila svet sa ekonomskim izazovima kakvi nisu viđeni u novijoj istoriji.\nKako bi se identifikovali najefikasniji instrumenti podrške zdravstvu i privredi, EIB Grupa je svoj paket mjera pripremila i kroz kontakte sa svojim klijentima iz javnog i privatnog sektora u više od 100 zemalja van EU i time nastavila dugoročnu podršku održivom i inkluzivnom razvoju evropske i svjetske ekonomije.\nPaket podrške EIB Grupe zemljama Zapadnog Balkana biće dostupan po ubrzanoj proceduri i prilagođen specifičnim potrebama različitih sektora privrede, ali i lokalnim izazovima koje nameće pandemija.\nZemljama Zapadnog Balkana biće dostupna i tehnička podrška i ekspertiza za bržu pripremu investicionih projekata.\nAmerički indeksi u plusu sedmi uzastopni mjesec\nNa Banjalučkoj berzi ostvaren je promet od 119.639 KM, na SASE 29.970.365 KM\nDanašnji promet na SASE 268.335,83 KM


U petak u Dimitrovgradu prva ovogodišnja akcija dobrovoljnog davanja krvi | Pirot Info\nNaslovna LOKALNA SAMOUPRAVA Dimitrovgrad U petak u Dimitrovgradu prva ovogodišnja akcija dobrovoljnog davanja krvi\nCrveni krst Dimitrovgrad i Zavod za transfuziju krvi iz Niša organizovaće u petak. 26. februara prvu ovogodišnju akciju dobrovoljnog davanja krvi. Akcija će biti održana u galeriji “Metodi Meta Petrov” od 8 do 13:00 časova.\nSekretar Crvenog krsta Dimitrovgrad Vesna Todorov poziva sve dobrovoljne davaoce da i ovoga puta pokažu svoju humanost i daju dragocenu tečnost koja život znači.\nBez obzira na lošu epidemiološku situaciju izazvanu koronavirusom, tokom protekle godine krv su dala 273 Dimitrovgrađana što je tri puta više davalaca u odnosu na 2019. godinu, a u saradnji sa Zavodom za transfuziju krvi iz Niša organizovano je ukupno 7 akcija.\nThe post U petak u Dimitrovgradu prva ovogodišnja akcija dobrovoljnog davanja krvi appeared first on Far.\nPrethodni tekstEpidemiološka situacija i dalje nesigurna, još 13 novoobolelih\nSledeći tekstBolji uslovi za rad Ogledne farme Poljoprivredne službe u Pirotu


Peć i Šabac životne teme prioritet naše saradnje [VIDEO] - Radio Goraždevac\nPeć i Šabac životne teme prioritet naše saradnje [VIDEO]\nGodinu dana prošlo je od kako je uspostavljena saradnja između jedne kosovske i jedne opštine iz centralne Srbije. Opština Peć i grad Šabac sarađivaće u mnogim oblastima a najviše u oblasti poljoprivrede i obrazovanja.\nNebojša Zelenović gradonačelnik Šapca je zajedno sa predsednikom skupštine uzvratio posetu opštini Peć, nakon što su prošle gotine u Šapcu boravili predsednik skupštine opštine Peć Islam Husaj i direktor odeljenja za obrazovanje. Ovo je inace prvi slucaj da jedna kosovska i srpska opština uspostave saradnju.\n„ U Srbiji generalno ni jedan grad ili opština ne sarađuju sa opštinama na Kosovu i ja ne znam razlog. Ono što je meni bilo važno jeste da počnemo da razgovaramo i da pocnemo da se bolje upoznajemo. Ja sam siguran da ne postoji ni jedna prepreka kada rasčistimo nevažne stvari i nebitne teme, da ne postoji ni jedna prepreka da počnemo da pričamo o životnim temama. Životne teme su kako da proizvodimo više, kako da zarađujemo više, kako da imamo bolje obrazovanje, kako da mladi iskoriste neke šanse koje se sada otvaraju, kako da uključimo građane više u odlučivanju i onda imate dovoljno tema da sa prijateljima ovde u Peći razgovaramo o tome. Mi možemo mnogo toga da naučimo od njih, oni mogu što šta dobro da čuju kako smo mi uradili u našem gradu“, izjavio je Zelenović.\nGradonačelnik Šapca Nebojša Zelenović obišao je i Goraždevac, najveće srpsko selo u opštini Peć gde je sa građanima razgovarao o tome kako da zajednički podrže zdrave ideje za razvoj ovog kraja. Šabac i Peć imaju mnogo toga zajedničkog kaže Zelenović za radio Goraždevac.\n„Vrlo je zanimljivo da smo se mi kao gradovi i opštine sreli i počeli da sarađujemo a vrlo smo slični i u političkim situacijama generalno, što je karakteristična stvar. Mi smo jedan od retkih opozicionih gradova u Srbiji, baš kao što je Peć na Kosovu, ali činjenica je da smo mi spremni da razgovaramo i to nas poprilično razlikuje od drugih“, smatra Zelenović.\nI gradonačelnik Peći Gazmend Muhadžeri smatra da je početak ove saradnje veoma dobar i da će se konkretni koraci videti veoma brzo.\n„Mislim da će iduće godine da se vidi konkretna saradnja u prosveti i poljoprivredi i verujem da ćemo uspeti da napravimo konkretne korake u tom pravcu.\nGradonačelnici Peći i Šapca osim Goraždevca posetili su opštinske institucije Manastir Pećku Patrijaršiju Radio Goraždevac i OŠ Janko Jovićević u Goraždevcu.